فۆڕمی تۆمارکردنی بابەت | ئاماری 2ساڵ (2018 و 2019) کوشتن، ڕفاندن و تاڵانکاری لە عەفرین\nمێژووی عەفرین دەگەڕێتەوە بۆ بنەڕەتی مرۆڤایەتیەوە، بە هەزاران ساڵە بووەتە ناوەندێکی کوردان، ئەم ناوەندەش زۆرتر لە 19-7-2012 وە لە کاتی دەستپێکردنی شۆڕشی رۆژئاوای کوردستانەوە تا ساڵی 2014 و ڕاگەیاندنی خۆبەڕێوەبەری دیموکراتیک زیاتر دەرکەوت. عەفرین دەوڵەمەندە لە بواری ئابوری، دیموکراتیک، کلتوری و سیاسی، بۆیە دەوڵەتی تورک لە 20-1-2018 بەیارمەتی 25 هەزار چەتەی هاوپەیمانی، بە نوێترین تەکنەلۆجیای سەردەم، بە 79 فڕۆکەی جەنگی و بە سەدان تانک و تۆپ و موشەک و بەهەزاران سەربازی تورک هێرشێکی فراوانیان بۆسەر عەفرین دەستپێکرد. ڕۆژی 18-3-2018 پاش 58 ڕۆژ لە بەرخۆدانی سەردەمی شەڕڤانان و گەل، سوپای داگیرکەر کەوتە ناو شارەکەو داگیری کرد، لەو کاتەشەوە عەفرین بووەتە ناوەندی کوشتن، تاڵان، ئەشکەنجەدان و دەستدرێژیکردن. =KTML_FontSize_Begin=16=KTML_FontSize_Between==KTML_Bold=لە 2ساڵدا (2018 و 2019)، 545 هاوڵاتی مەدەنی کوژراون=KTML_End==KTML_FontSize_End= بە درێژایی 2 ساڵ 545 هاوڵاتی مەدەنی کوژراون، 6000 کەس ڕفێنراون، بە دەیان خوێندنگەو ماڵ بوونەتە شوێنی زیندان و ئەشکەنجە، لەناو 2ساڵدا قڕکردنێکی گەورە بۆسەر مێژووی شارەکە، سروشت و کلتوری عەفرین لەلایەن داگیرکەرانەوە ئەنجامدراون. =KTML_Chart_Begin=113=KTML_Chart_End= بەپێی ڕاپۆرتی ڕێکخراوی مافی مرۆڤی عەفرین، لە 20-1-2018وە تا 15-01-2020, 54 کەس لەژێر ئەشکەنجە و 545 هاوڵاتی کوژراون یان کۆمەڵکوژکراون، لانی کەم 50 ژن کوژراون، 300 منداڵ کۆمەڵکوژ کراون، 670 کەس کە لەنێویاندا 210 ژن هەیە برینداربوونە، لانی کەم دەستدرێژی کراوەتە سەر 60 ژن. =KTML_Chart_Begin=114=KTML_Chart_End= =KTML_Chart_Begin=115=KTML_Chart_End= =KTML_Bold==KTML_FontSize_Begin=16=KTML_FontSize_Between=دزی و تاڵانکردن=KTML_FontSize_End==KTML_End= لە عەفرین 270 ئامێری گوشینی زەیتوون هەبوون، 140 ئامێر لەلایەن چەتەکانەوە دزران و لە تورکیا و عەزاز فرۆشران، ئەوانەشی کە ماون لەلایەن چەتەکانەوە، هاوبەشیکردنشەریک بەسەر خاوەنەکانیانەوە سەپێنراوە، ئامێرەکانی 7 کارگەی سابوون درووستکردن دزران، تەواوی بەرهەمەکانی ناو کۆگاکان دزران، زۆربەی ئەو تاڵانی و کەلوپەلە درزراوانە چەتەکان لە بازاڕی عەزاز فرۆشتیان، ئەم تاڵانکارییەش بە چاودێری دەوڵەتی داگیرکەری تورک ئەنجامدرا، تاڵانکارییەکان بەجۆرێک بوو جگە لەو ماڵانەی کە دژی داگیرکەری بوون تاڵان دەکران، تەنانەت ماڵە عەرەبەکانیش ئەوانەی کە هاودەستی و ڕێگەخۆشکەربوون بۆ داگیرکەری و ماڵی ئەندامانیئەنەکەسەش تاڵانکرا. چەتەکانی سەر بە دەوڵەتی تورک مەڕو ماڵات و ئاژەڵی عەفرینیان دزی، بەپێی ڕێکخراوی مافی مرۆڤی عەفرین، پێش داگیرکردنی عەفرین، 100هەزار مەڕوماڵات و ئاژەڵ لە عەفرین هەبوون، بەڵام ئەمڕۆ ئەو ژمارەیە بەهۆی تاڵانکارییەوە دابەزیووە بۆ 20هەزار. تاڵانکردنی زەیتوون و بەرهەمەکان سەرجەم زەیتوون و بەرهەمە دزراوەکانی عەفرین گواسترانەوە بۆ تورکیا، دەستەی چاندنی عەفرین ئاماژەی بۆ ئەوەکردووە، لە ساڵی 2017 لە عەفرین 15هەزار تەن گەنم بەرهەم هاتبوو، لەساڵی 2018دا ئەم ڕێژەیە بەرزبووەوە بۆ 20 تا 25 هەزار تەن، سەرجەم ئەو گەنمە بەرهەمهاتووە لەلایەن چەتەکانەوە دزرا و بردرانە تورکیا. پێش داگیرکردنی عەفرین 700 هەزار داری هەنار هەبوو، سەرجەم ئەو دارانە لەلایەن چەتەکانەوە دزران. عەفرین بە زەیتوون بەناوبانگە، داری زۆری تێدایە، بەڵام لەماوەی دوو ساڵی ڕابردوودا تا ئیستاش ئەو دارانە ڕووبەڕووی بڕینەوەو تاڵانکردن دەبێتەوە، بەپێی ڕێککەوتنی نێوان میتی تورک و بەناوئەنجوومەنی مەدەنی لە %85 ی زەیتوون دەبردرێتە تورکیا، لە ساڵی 2018دا 220 هەزار تەن زەیتوون تاڵانکران و لە هاتای تورکیا کرانە ڕۆنی زەیتوون و پاشان ڕۆنەکەیان فرۆشتە وڵاتی ئیسپانیا و هەندێکی دیکەش لەناوخۆی تورکیا فرۆشران. ڕێکخراوی مافی مرۆڤی عەفرین دەستنیشانی کردووە، کە لە ساڵی 2018دا لە کۆی سەرجەم زەیتوونە دزراوەکانی عەفرین لەلایەن تورکیاوە 70 هەزار تەن زەیتی لێ دروستکردووە. =KTML_FontSize_Begin=16=KTML_FontSize_Between==KTML_Bold=دەرگای تاڵانکاری سنوری لە هاتای کراوەتەوە=KTML_End==KTML_FontSize_End= دەوڵەتی داگیرکەری تورک لە گەڵ چەتە هاوپەیمانەکانی ڕێککەوتن کە لە جندرێس دەرگایەکی سنوری بکەنەوە، پاش بەستنی پەیمانی تاڵانکاری لەگەڵ چەتەکانی ئەو دەرگایە کرایەوە، هاوکات بۆکردنەوەی دەرگایەکی دیکەی سنوری بەناویچڵی زەیتوون چەندین داری زەیتوونیان لەناوبرد کە تەمەنی هەندێک لە دارەکان زیاتر لە 100 ساڵ بوو، ئەم دەرگایەش لە 08-03- 2019دا کرایەوە کە ئەم دەرگا سنورییە تایبەت کرا بۆ دزینی زەیتوون و بەرهەمەکانی عەفرین و گواستنەوەی بۆ ناوخاکی تورکیا. هەروەها ئەم دەرگا سنوریە بۆ دزینی شوێنەوارە مێژووییەکانی عەفرینیش بەکاردێت، دەوڵەتی داگیرکەری تورک چەند ڕۆژێک پێش ئێستا لە 6ی ئەم مانگە ڕایگەیاند کە گواستنەوەی بەرهەمەکانی عەفرین بۆ ناو خاکی تورکیا لەم دەرگاسنورییە بەشێوەیەکی ئاسایی بەڕێوەدەچێت. =KTML_FontSize_Begin=16=KTML_FontSize_Between==KTML_Bold=لە دووساڵی ڕابردوو، لانی کەم 6000 هاوڵاتی مەدەنی ڕفێنراون=KTML_End==KTML_FontSize_End= بەپێی ڕاپۆرتی ڕێکخراوی مافی مرۆڤی عەفرین لە 20-1-2018وە تا 15-02-2020 دەولەتی داگیرکەری تورک و گروپە چەتەکانی، لانی کەم 6000 کەسیان ڕفاندووە، 700 کەس ڕووبەڕووی ئەشکەنجەی قورس بوونەتەوە و تا ئێستاش چارەنووسی 3300 کەس نادیارە. =KTML_Chart_Begin=117=KTML_Chart_End= لە عەفرین لانی کەم 500 کەس لەبەرامبەر پێدانی پارە بۆ ئازادکردنیان، لەلایەن چەتەکانەوە ڕفێنراون، چەتەکان لەبەرامبەر ئازادکردنی هەر ڕفێنراوێک داوای 3هەزار دۆلار تا 100 هەزار دۆلار دەکەن، دوای ئەوەی کەسی ڕفێنراو لەبەرامبەر پێدانی پارە ئازاد دەکرێت، دووبارە لەلایەن گروپی دیکەی چەتەکانەوە دەڕفێنرێت بەمەبەستی وەرگرتنی پارە لە کەسوکاری ڕفێنراو. هەموو جێگایەک بووەتە زیندان پاش داگیرکردنی عەفرین، شارەکە بووەتە ناوەندێکی زیندان و ئەشکەنجەدان، بەشی ژێرزەمینی زۆربەی ماڵ و خوێندنگاکان بووەتە زیندان، ئەمە جگە لە زیندانەکانی دیکەی سوپای تورک و میت لە ناوچەکە، چەتەکان زیندانی تایبەت بە خۆیان دامەزراندووە، لەناو زیندانەکانیشدا ئەشکەنجەدان، فشارو هێرشی قورس ئەنجامدراون. =KTML_FontSize_Begin=16=KTML_FontSize_Between==KTML_Bold=بەشێک لەو خویندنگایانەی کە کراونەتە زیندان لەناو شاری عەفرین ئەمانەن:=KTML_End==KTML_FontSize_End= - خوێندنگای ئەژەر کە لەلایەن سیخوڕی تورک وەکو شوێنێکی ئەشکەنجەدان بەکاردێت. - خوێندنگای کاراما لە عەفرین بووەتە ناوەندێکی دەستگیرکردن و ئەشکەنجە. - گوندی کورتەک-ی سەر بە عەفرین بووەتە ناوەندێکی دەسگیرکردن و ئەشکەنجە. - زیندانی ماراتای کۆن و نوێ، ئەم زیندانە لە دەستی چەتەکانی ئەلحەمزە دایە، ئەو کەسانەی کە دەڕفێنرێن لەو شوێنە زیندانی دەکرێن و پاشان فیدیە لە کەسورکاری وەردەگرن. - لە زیندانی ئەلمەعسەرە(ساکۆ) نزیکەی 600 کوردی تێدایە، ئەشکەنجەی زۆر قورسی زیندانەکان دەکەن و بەهیچ شێوەیەکیش ڕێگە نادەن کەسوکاریان ببینن. - ئەو کوردانەی کە پێشتر لە دامودەزگاکای سەربازی، سیاسی، ئاسایش لە خۆبەڕێوەبەری دیموکراتیک دابوون، سەرجەم ئەو کەسانە دەبەن بۆ زیندانی ڕاییا، ئەم زیندانە سەربە میتی تورکە و ئەشکەنجەی زۆر قورسی زیندانیەکان دەدرێت. لەناوبردنی سروشتی عەفرین =KTML_FontSize_Begin=16=KTML_FontSize_Between==KTML_Bold=سەبارەت بە لەناوبردنی سروشتی عەفرین دەتوانرێت ئەو چەند خاڵە بخرێتەڕوو:=KTML_End==KTML_FontSize_End= - نزیکەی 2180 دۆنم زەوی سوتێنراون و زیاتر لە 10 هەزار دار سوتێنراوە. - چەتەکانی سەر بە دەوڵەتی تورک 450 هەزار داریان بڕیوەتەوە بەمەبەستی فرۆشتن، کە لەناو ئەو دارانەدا چەند جۆری دەگمەن هەبوون. =KTML_Chart_Begin=116=KTML_Chart_End= =KTML_FontSize_Begin=16=KTML_FontSize_Between==KTML_Bold=خاپوور کردنی خوێندنگاکان=KTML_End==KTML_FontSize_End= بەر لە داگیرکردنی عەفرین، لە تەواوی ناوچەکان 318 خوێندنگا هەبوون، لە خوێندنگا سەرەتاییەکان 42 هەزار خوێندکار، لە خوێندنگا ناوەندییەکان 9 هەزار خوێندکار، هەروەها بە هەزاران خوێندکار لە قۆغەکانی دواناوەندی و زانکۆ لەخوێندن بوون، بەڵام بەهۆی هێرشی داگیرکەرییەوە تەواوی ئەو خوێندکارانە لە خوێندن بێ بەشبوون. - 64 خوێندنگا بەتەواوی خاپوور کراوە - 86 خوێندنگا ڕووبەڕووی هێرش بووەوە =KTML_FontSize_Begin=16=KTML_FontSize_Between==KTML_Bold=دزینی شوێنەواری مێژوویی=KTML_End==KTML_FontSize_End= زیاتر لە 28 هەزار پارچە شوێنەواری مێژوویی دزران کاتێک دەولەتی تورک هێرشی دەستپێکرد، لەگەڵ هێرشکردنیدا چەندین ئامێری هەڵکەندنی گەورەی هێنایە ناوچەکە بەمەبەستی هەڵکەندنی شوێنەوارە مێژووییەکان و دزینی شوێنەوارەکان کەمەزەندە دەکرێت کۆی ئەو پارچە شوێنەوارانەی کە دزراون زیاتر لە 28 هەزار پارچە شوێنەوار بێت، ئەمە جگە لەوەی کە چەندین شوێنەواری مێژوویی بەهۆی بۆردوومانەکانەوە خاپور بوون. بەپێی ڕاپۆرتی ڕێکخراوی مافی مرۆڤی عەفرین، دەوڵەتی تورک و گروپە چەتەکانی، لە 42 شوێنی مێژوویی، گرد و شوێنە پیرۆزەکان لە گەنجینە و پارچە شوێنەواری مێژوویی گەڕاون و هەڵیانکۆڵیوە، لەم شوێنانەدا 20 هەزار پارچە شوێنەواریان دەرهێناوەو لە تورکیاو وڵاتانی دیکە فرۆشتوویانە. =KTML_FontSize_Begin=16=KTML_FontSize_Between==KTML_Bold=ئەو شوێنە مێژووییانەی کە کە بەهۆی تاڵانکارییەکانەوە زیانیان پێگەیشتووە یان خاپوربوون=KTML_End==KTML_FontSize_End= بەپێی ڕاپۆرتی مافی مرۆڤی عەفرین، ئەو شوێنە مێژووییانەی کە ناویان لە لیستییونسکۆدا هەبوو لەلایەن سوپای داگیرکەرەوە ڕووبەڕووی لەناوچوون یان زیانگەیاندن بوونەتەوە ئەمانەن: پەرستگای عەین دارا، قەڵای هورییان لە شەرا، مەزاری شێخ هەمید-ی ئێزدییان لە قەستەل جندۆ، مەزاری بافلونەی ئێزدییان لە شێراوە، مەزاری قەرەجرێن لە شەرا، مەزاری شینکا، مەزاری شێخ حەنان نوری دەرسیمی و هاوژینەکەی لە شێراوە، مەزاری ساراقزێ لە گوندی ئیسکا، شانۆی ئەنتیک-ی سەردەمی هورییەکان لە شێراوە، گردی دێر سیوان، گردی عەرەب شێخۆ، گردی کەفەر ڕۆمە لە شێراوە، قیبارە، ستێر، بەردە مێژوویەکان لە گوندی هەمان لە جندرێس، گوندی ئەلبیسکێ لە ڕاجۆ، بیرە مێژووییەکانی گوندی کۆرا، گردی مەیدان ئەقبەس، شوێنە مێژووییەکانی سیدانکێ، بیری ئیلوتێ لە گوندی کۆرا لە جندرێس، مەزاری شێخمووس لە گوندی گەوندا، گردی سێمالکا لە ڕاجۆ، خربەیەن لە گوندی چۆبانا، گردی مێژوویی لە جندرێس، گردی زیرەڤکێ لە شیا، خربەیەن عەرەب لە ماباتا، گردی عەین هەجەرە لە عەفرین، گردی کیتل، گردی دورومییە، گردی گەمروکێ لە ماباتا، مەزاری یاخمور دادا، گردی عەبیدییان لە بلبلێ، گردی بەرادییە، خربەیەن کیمارا، برج ئەڤدالۆ و ئەشکەوتی دودەری لە شێراوە. =KTML_FontSize_Begin=16=KTML_FontSize_Between==KTML_Bold=خوێندنگایان کردووەتە بارەگای سەربازی=KTML_End==KTML_FontSize_End= دەوڵەتی داگیرکەری تورک و گروپە چەتەکانی لە 18-3-2018 عەفرینیان داگیرکرد و زۆربەی خوێندنگاکانی عەفرینیان بەسەربازگە کرد، بەشێکی ئەو خوێندنگایانەی کراون بە سەربازگە ئەمانەن: - خوێندنگایەک لە جندرێس کراوە بە نەخۆشخانەی سەربازی. - خوێندنگای شەهید عەزیمە لە عەفرین، کراوە بە ناوەندی سەربازی و چەتەکانیسوپای میللی لەو خوێندنگایە مەشقیان پێ دەکرێت. - خوێندنگای ئەژەر لە عەفرین کراوە بە ناوەندێکی سیخوڕی، هەروەها لەو خوێندنگایە زیندانێکی شاراوەی تێدا دروستکراوە. - ئەکادیمیای زمانی کوردی ڤیان ئامارا کراوە بە بارەگای سەربازی. - خوێندنگای ئیتیلات ئەلعەرەب کراوە بە بارەگای سەربازی. - خوێندنگای شەهید جگەرخوێن کراوە بە ناوەندێکی کۆماندۆی دەوڵەتی تورک. - خوێندنگای تجاری کراوە بە ناوەندێکی پۆلیس. - خوێندنگای چاندنی کراوە بە ناوەندی ئەنجوومەنی عەفرین کە لەلایەن دەوڵەتی تورکەوە دامەزراوە. - خوێندنگای ئەسدیقا کراوە بە ناوەندێکی چەتەکانی ئەحرار ئەلشەرقیە.


Numbers 1 NIVUK - سەرژمێری 1 KSS\nئاماری یەکەم1:1 ئاماری یەکەم تایبەت بوو بە ناونووسینی پیاوانی ئیسرائیل بۆ سەربازی لەژێر چاودێری موسا بۆ هێرشبردنە سەر خاکی کەنعان لە ناوچەی قادێش بەرنێعەوە.\n1یەزدان لە چۆڵەوانی سینا، لە چادری چاوپێکەوتندا، لە یەکی مانگی دووی ساڵی دووەمی هاتنەدەرەوەی گەلی ئیسرائیل لە خاکی میسر، بە موسای فەرموو: 2«سەرژمێری هەموو کۆمەڵی نەوەی ئیسرائیل بکەن، بە خێڵەکانیان و بنەماڵەکانیانەوە، بە لیستی ناوی نێرینەکان یەک بە یەک. 3لە گەنجی بیست ساڵ بەرەو سەرەوە، هەموو ئەوانەی دەتوانن لە ئیسرائیل خزمەت بکەن لە سوپا، تۆ و هارون بەگوێرەی لەشکرەکانیان تۆماریان بکەن. 4بۆ هەر هۆزێک پیاوێکتان لەگەڵدا بێت، پیاوێک گەورەی بنەماڵەکەی بێت. 5ئەمەش ناوی ئەو پیاوانەیە کە یارمەتیتان دەدەن:\n6لە هۆزی شیمۆن شەلومیێلی کوڕی چووریشەدای،\n7لە هۆزی یەهودا نەحشۆنی کوڕی عەمیناداب،\n8لە هۆزی یەساخار نەتەنێلی کوڕی چوعەر،\n9لە هۆزی زەبولون ئەلیابی کوڕی حێلۆن،\n10لە کوڕەکانی یوسف،\n11لە هۆزی بنیامین ئەبیدانی کوڕی گدعۆنی،\n12لە هۆزی دان ئەحیعەزەری کوڕی عەمیشەدای،\n13لە هۆزی ئاشێر پەگعیێلی کوڕی عۆخران،\n14لە هۆزی گاد ئەلیاسافی کوڕی دەعوئێل،\n15لە هۆزی نەفتالی ئەحیڕەعی کوڕی عێینان.»\nهەموو نێرینەیەک لە گەنجی بیست ساڵ بەرەو سەرەوە، هەموو ئەوانەی دەتوانن خزمەت بکەن لە سوپادا، یەکە بە یەکە بەپێی ناوەکان ڕێکخران، بەگوێرەی تۆمارکردنی خێڵەکانیان و بنەماڵەکانیان، 21تۆمارکراوان لە هۆزی ڕەئوبێن چل و شەش هەزار و پێنج سەد کەس بوون.\nهەموو نێرینەیەک لە گەنجی بیست ساڵ بەرەو سەرەوە، هەموو ئەوانەی دەتوانن خزمەت بکەن لە سوپادا، یەکە بە یەکە ژمێردران و بەپێی ناوەکان ڕێکخران، بەگوێرەی تۆمارکردنی خێڵەکانیان و بنەماڵەکانیان، 23تۆمارکراوان لە هۆزی شیمۆن پەنجا و نۆ هەزار و سێ سەد کەس بوون.\nهەموو نێرینەیەک لە گەنجی بیست ساڵ بەرەو سەرەوە، هەموو ئەوانەی دەتوانن خزمەت بکەن لە سوپادا، بەپێی ناوەکان ڕێکخران، بەگوێرەی تۆمارکردنی خێڵەکانیان و بنەماڵەکانیان، 27تۆمارکراوان لە هۆزی یەهودا حەفتا و چوار هەزار و شەش سەد کەس بوون.\nهەموو نێرینەیەک لە گەنجی بیست ساڵ بەرەو سەرەوە، هەموو ئەوانەی دەتوانن خزمەت بکەن لە سوپادا، بەپێی ناوەکان ڕێکخران، بەگوێرەی تۆمارکردنی خێڵەکانیان و بنەماڵەکانیان، 29تۆمارکراوان لە هۆزی یەساخار پەنجا و چوار هەزار و چوار سەد کەس بوون.\nهەموو نێرینەیەک لە گەنجی بیست ساڵ بەرەو سەرەوە، هەموو ئەوانەی دەتوانن خزمەت بکەن لە سوپادا، بەپێی ناوەکان ڕێکخران، بەگوێرەی تۆمارکردنی خێڵەکانیان و بنەماڵەکانیان، 37تۆمارکراوان لە هۆزی بنیامین سی و پێنج هەزار و چوار سەد کەس بوون.\nهەموو نێرینەیەک لە گەنجی بیست ساڵ بەرەو سەرەوە، هەموو ئەوانەی دەتوانن خزمەت بکەن لە سوپادا، بەپێی ناوەکان ڕێکخران، بەگوێرەی تۆمارکردنی خێڵەکانیان و بنەماڵەکانیان، 39تۆمارکراوان لە هۆزی دان شەست و دوو هەزار و حەوت سەد کەس بوون.\nهەموو نێرینەیەک لە گەنجی بیست ساڵ بەرەو سەرەوە، هەموو ئەوانەی دەتوانن خزمەت بکەن لە سوپادا، بەپێی ناوەکان ڕێکخران، بەگوێرەی تۆمارکردنی خێڵەکانیان و بنەماڵەکانیان، 43تۆمارکراوان لە هۆزی نەفتالی پەنجا و سێ هەزار و چوار سەد کەس بوون.\n47بەڵام هۆزی لێڤی بنەماڵەکانیان لەگەڵ ئەوان تۆمار نەکران، 48چونکە یەزدان بە موسای فەرموو: 49«هۆزی لێڤی تۆمار مەکە و لەنێوان نەوەی ئیسرائیلدا ئاماریان مەکە. 50بەڵکو لێڤییەکان لەسەر چادری پەیمان و هەموو قاپوقاچاغەکەی و هەموو ئەوەی هەیەتی دابنێ، ئەوان چادرەکەی پەرستن بە هەموو قاپوقاچاغەکانییەوە هەڵدەگرن و ئەوان خزمەتی دەکەن، لە چواردەوری چادرەکەی پەرستنیش چادر هەڵدەدەن. 51لە کاتی گواستنەوەی چادرەکەی پەرستن لێڤییەکان هەڵیدەگرنەوە و لە کاتی هەڵدانی چادرەکەی پەرستنیش لێڤییەکان دایدەمەزرێننەوە. هەرکەسێکی دیکە جگە لە لێڤییەکان لێی نزیک بێتەوە دەکوژرێت. 52نەوەی ئیسرائیل هەریەکە لە ئۆردوگای خۆی لەژێر بەیداخەکەی خۆی بەپێی لەشکرەکانیان چادر هەڵدەدەن. 53بەڵام لێڤییەکان لە چواردەوری چادرەکەی پەیمان چادر هەڵدەدەن، هەتا تووڕەیی نەیەتە سەر کۆمەڵی نەوەی ئیسرائیل، جا لێڤییەکان بەرپرسیار دەبن لە پارێزگاری چادری پەیمان.»


هاوپه‌یمانیی ئیسلامی دژی تیرۆر له سعودیه‌وه – پەڕە 3 – Knwe.org\nسەرەکی » دۆسێ » هاوپه‌یمانیی ئیسلامی دژی تیرۆر له سعودیه‌وه‌پەڕە 3\nبن سه‌لمان سه‌رپه‌رشتی ده‌كات\nله ریازی پایته‌ختی سعودیه و به سه‌رپه‌رشتی محه‌مه‌د بن سه‌لمان جێنشینی شاهانه‌ی سعودیه، وه‌زیره‌كانی به‌گری «هاوپه‌یمانی ئیسلامی دژی تیرۆر» یه‌كه‌م كۆبوونه‌وه‌ی خۆیان ساز كرد.\nوه‌زیره‌كانی به‌رگری «هاوپه‌یمانی ئیسلامی له دژی تیرۆر» كه له كانوونی یه‌كه‌می 2015دا راگه‌یه‌ندرا و 41 وڵات له‌خۆده‌گرێت و ئامانج لێی رووبه‌ڕبوونه‌وه‌ی توندڕه‌وه‌ی و تیرۆره، له 26ی تشرینی دووه‌می 2017، یه‌كه‌م كۆبوونه‌وه‌ی خۆیان سازكرد.\nله سه‌ره‌تای كۆبوونه‌وه‌كه‌دا محه‌مه‌د بن سه‌لمان جێنشینی شاهانه‌ی سعودیه، وتارێكی پێشكه‌ش كرد و تێیدا رایگه‌یاندبوو «گه‌وره‌ترین مه‌ترسی تیرۆر، شێواندنی عه‌قیده‌ی ئیسلامییه»، به‌پێویستیشی زانیبوو رێگه له به‌رده‌وامبوونی ئه‌و هه‌وڵانه بیگرێت كه بۆ شێواندنی ئاینی ئیسلام ده‌خرێنه‌گه‌ڕ.\nوه‌ك جێنشینی شاهانه‌ی سعودیه ئاماژه‌ی پێكردبوو»وڵاته به‌شداربووه‌كانی كۆبوونه‌وه‌ی وه‌زیره‌كانی به‌رگری هاوپه‌یمانی ئیسلامی سه‌ربازی، پێكه‌وه له‌ڕووی سه‌ربازی و دارایی و هه‌واڵگری و سیاسییه‌وه كار بۆ بنه‌بڕكردنی تیرۆر ده‌كه‌ن».\nبن سه‌لمان ده‌ڵێت»وڵاتانی هاوپه‌یمانییه‌كه رێگه به به‌رده‌مبوونی رێكخراوه تیرۆریستییه‌كان ناده‌ن و هه‌وڵه‌كانیان بۆ بنه‌بڕكردنی تیرۆر چڕ ده‌كه‌نه‌وه تا ئه‌و كاته‌ی به ته‌واوه‌تی دیارده‌كه له‌سه‌ر گۆی نامێنێت».\nبه‌و ته‌ی جێنشینی شاهانه‌ی سعودیه:»تیرۆر له‌نێو هه‌موو وڵاته‌كانماندا كار ده‌كات، و رێكخراوه‌كانی به‌بێ ئه‌وه‌ی هاوپه‌یمانییه‌كی به‌هێز له‌نێوانماندا هه‌بێت كاری كردووه، به‌ڵام دۆخه‌كه له‌گه‌ڵ هاتنه‌كایه‌ی ئه‌م هاوپه‌یمانییه گۆڕانكاریی به‌سه‌رداهات».\n«لێره‌وه زیاتر له 40 ده‌وڵه‌تی عه‌ره‌بی و ئیسلامی، ده‌سته‌واژه‌یه‌كی رۆشن و زۆر به‌هێز ره‌وانه ده‌كه‌ن، سه‌باره‌ت به كاركردنی پێكه‌وه‌یی و هه‌ماهه‌نگی كاریگه‌رییان له‌پێناو رووبه‌ڕبوونه‌وه‌ی تیرۆر و توندڕه‌وه‌ی»، ئه‌مه‌ش له‌لایه‌ن بن سه‌لمانه‌وه له وتاره‌كه‌یدا ئاماژه‌ی پێكرا.\nهه‌ر له‌و كۆبوونه‌وه‌یه‌دا كه جگه له وه‌زیره‌كانی به‌رگری 41 ده‌وڵه‌ت تێیدا ئاماده‌بوون، ژماره‌یه‌ك له پسپۆڕ و شاره‌زایان له بواره‌كانی كاریی هاوپه‌یمانی ئیسلامی، ستراتیژی گشتی بۆ هاوپه‌یمانییه‌كه، و میكانیزمه‌كانی دانایی رێكخراو بۆ ئۆپه‌راسیۆن و چالاكی و ده‌ستپێشخه‌رییه‌كانی ئاینده بۆ جه‌نگی دژ به تیرۆر له بواره‌كانی كاریی سه‌ره‌كی فكری و میدیایی،به‌شدارییان كردبوو.\nبه هه‌مان شێوه له كۆبوونه‌وه‌كه‌دا،به‌گژداچوونه‌وه‌ی ته‌مویلكردنی تیرۆر، و دیاریكردنی میكانیزم و چوارچێوه‌ی كاریی ئاینده كه سه‌ركردایه‌تی كاروانی كاریی یه‌كخستنی هه‌وڵه‌كانی وڵاتانی ئیسلامی بۆ تێكشكاندنی تیرۆر ده‌كات، و ته‌واوكاریی هه‌وڵه نێوده‌وڵه‌تییه‌كانی تر له بواری پارێزگاریی له ئاسایش و ئاشتی نێوده‌وڵه‌تی، تاوتوێ كران.\nكۆبوونه‌وه‌ی یه‌كه‌می وه‌زیره‌كانی به‌رگری هاوپه‌یمانی ئیسلامی سه‌ربازی له دژی تیرۆر، له‌ژێر دروشمی «هاوپه‌یمانین له دژی تیرۆر» له 26ی تشرینی دووه‌می 2017 ده‌ستی به‌كاره‌كانی كردبوو.\nهاوپه‌یمانی ئیسلامی له دژی تیرۆر\nله مانگی كانوونی یه‌كه‌می 2015، شازاده محه‌مه‌د بن سه‌لمان كه ئه‌و ده‌مه جێگره‌وه‌ی جێنشینی شاهانه‌ی سعودیه بوو، له ریازی پایته‌ختی وڵاته‌كه‌یه‌وه ئه‌و هاوپه‌یمانییه‌ی راگه‌یاند.\nهاوپه‌یمانییه‌كه له 41 ده‌وڵه‌ت پێكدێت كه بریتین له: سعودیه، ئه‌فغانستان، ئیمارات، ئوردن، ئۆغه‌ندا، پاكستان، به‌حره‌ین، برونای، به‌نگلادیش، بنین، بۆركینافاسۆ، توركیا، چاد، تۆگۆ، تونس، جیبۆتی، كۆدیڤوار، سنیگال، سودان، سیرالیۆن، سۆماڵ، سوڵتاننشینی عومان، گابۆن، گامبیا، غینیا، غینیا بیساو، فه‌له‌ستین، دوورگه‌كانی قه‌مه‌ر، كوه‌یت، قه‌ته‌ر، لوبنان، لیبیا، ماڵدیف، مالی، مالیزیا، میسر، مه‌غریب، مۆریتانیا، نه‌یجه‌ر، نه‌یجیریا، و یه‌مه‌ن.\nبه‌پێی به‌یاننامه‌یه‌كی هاوپه‌یمانییه‌كه‌ش، سه‌نته‌رێكی ئۆپه‌راسیۆنی هاوبه‌ش بۆ هه‌ماهه‌نگی و پشتیوانی له ئۆپه‌راسیۆنه سه‌ربازییه‌كان له دژی «تیرۆر» دامه‌زراوه و ته‌واوی وڵاتانی نێو هاوپه‌یمانییه‌كه به‌شداریی تێدا ده‌كه‌ن.\nبه سه‌لمان رایگه‌یاندبوو، ئامانجی هاوپه‌یمانییه‌كه، هه‌ماهه‌نگی و یه‌كخستنی هه‌وڵه‌كانه له دژی توندڕه‌وه‌كان له عیراق، و سوریا، و لیبیا، و میسر، و ئه‌فغانستان.\nئاڵۆزی له‌په‌یوه‌ندی نێوان ژماره‌یه‌ك له وڵاتانی هاوپه‌یمانییه‌كه هه‌یه، وه‌ك بایكۆتكردنی میسر و سێ وڵاتی تری كه‌نداو بۆ قه‌ته‌ر، ئاڵۆزی په‌یوه‌ندییه‌كان له‌نێوان میسر و توركیا له‌پاش روخانی ده‌سه‌ڵاته ئیسلامییه‌كه‌ی سه‌رۆك محه‌مه‌د مورسی.\nئێرانیش كه ركابه‌ری سه‌ره‌كی سعودیه‌یه له هه‌ژموندا له ناوچه‌كه، له لیستی وڵاته به‌شداربووه‌كانی هاوپه‌یمانییه‌كه‌دا نییه، له هه‌مان كاتدا ململانێكان به وه‌كاله‌ت له‌نێوان ئه‌و دوو هێزه ئیقلیمییه‌دا له سوریا و یه‌مه‌ن و لوبنان و به‌حره‌یندا به‌رده‌وامن.


ئەولاترچێ | KURDPLAT\nکوردپلات 11/10/2020 01:17:00 ص ليست هناك تعليقات\nسیاسەت لە باڵاترین وێنەیدا، ئەوەیە کە ئەو تیایدا سەنتەرە. هەموو ئەوەکانیش یەکسانن بەگشتێك و لێرەشەوە سیاسەت ئەبێ بە بەرژەوەندی گشتی. سیاسەت لە مانا نزمەکەیدا من سەنتەرم. کۆمەڵگاش لە هەموو منەکان پێكهاتووە، ئیتر سیاسەتیش ئەبێت بە بەرژەوەندی سەخسی و ئۆخەی ئۆخەی هەرکەس بۆ خۆی.\nسیستەمی ئێستای جیهان، تێکەڵەیەکە لە هەردو سیاسەتەکە. لە هەنێ گۆشەیدا، سیاسەت هەڵکشاوەو کراوەتەوە بەسەر شتە باڵاو گشتییەکانی وەکو مافی مرۆڤ و ژینگەی جیهانی.. لە هەنێ ڕەهەندیشەوە داخراوە بەسەر خۆیداو چۆتەوە ناو شتە بەشەکی و بچوکەکانی وەکو هەژمنوکارییە سەربازی و ئایدۆلۆژی و ئابورییەکان و خیتابی ڕەگەزپەرستی و پۆپۆلستی..\nسیاسەتی باڵا، دەرچوونە لە خۆت لەپێناو گشت. سیاسەتی گرگن، خۆ بە چەقکردن و هێناوەی هەموو شتێکە بۆ خۆت. زەقترین نمونەی داکشان و گەڕانەوەش لە باڵاییەوە بۆ گرگنیی، ترەمپە کاتێ لە زۆر شتی باڵاو جیهانیی وەکو مەسەلەی ژینگەو تەندروستی ئەکشێتەوەو دیتە خوارەوە بۆ خیتابی ئەمریکاچێتی. ئەمریکاکەشت بۆ ئەشێوێنێ و گومان ئەخاتە سەر یاساو دامەزراوەو هەڵبژرادن و هەموو شتێکی!\nیەعنی ئەوسەری سیاسەتی ترەمپ، ئەمریکا نیە، ترمپ خۆیەتی. ئەمریکاکە تەنیا شیعارێکی ناسیۆنالستی و پۆپۆلستییە بۆ شاردنەوەی ترەمەپەکە. ئەمریکاسەنتەرییەکە لەڕاستیدا ترەمەپسەنتەرییبوو. ئەمەش وانەیەکی باشە بۆ ئێمەو یەعنی هەر سەرکردەیەك گەڕایەوە بۆ خیتابی پۆپۆلستی و ناسیۆنالستی و فووکردنە جەماوەر، لەڕاستیدا گەڕاوەتەوە بۆ ئیگۆو ئەنانییەتی خۆی، نەك بۆ گشت و خەڵك و نەتەوە!\nسیاسەت ئەوەیە کە گشتییە. خاڵی هاوبەشی ترەمپ و سیاسییەکانی ئێمەش، بێقیمەتکردنی ئەوەیە کە گشتییە لەپێناو خودی خۆیان. لێرەشدا ڕۆشتنی ترەمپ، ڕەنگە شتێکی ئەوتۆ لە دنیا نەگۆڕێت، بەڵام لەوێدا گرنگە، کە شکان و پاشەکشێ ی مۆدێلێكە لە سیاسەت. "سیاسەتی بێئەرزشکردنی سیاسەت"!\nلەسەر ئاستی کەسی و تایبەتی، ڕاوەدینار شتێکی ناشرینەو کەسێك کە هەر خەریکی ئەوەیەو خەریکی هیچی تر نیە، ئەگەر هیچ زەرەری بۆ کەس نەبێ و بە حەڵاڵییش بیکات، هێشتا هەر ناشرینە. دەی ئەگەر یەکێك لە مەجالی گشتی و لە لوتکەی سیاسەتی جیهاندا وا بیربکاتەوەو هەموو سیاسەت کورتکاتەوە لە ڕاوە دۆلاردا، ئەبێ چەن ناشرین بێت؟!\nکێشەکەش هەر ئەوەنیە کە ناشرینە، ئەوەیە کە سیاسەت، لە نزمیداو لە ئەخلاق پەراوێزیی و بەرژوەندی سەنتەرییشدا، هێشتا هەر زیاترە لە ڕاوەدۆلارو بازرگانییەکی پەتیی، بەڵام ئەم کابرایە تا ئەوێ شتەکەی هێنایە خوارەوە!\nسیاسەت جیاکردنەوەی ئەوەیە کە گشتییە لەوەی کە تایبەتییە. پاراستنی ئەوەیە کە تایبەتە لەناو گشتییەکەداو پاراستی ئەوەیە کە گشتییە لەناو تایبەتەکاندا. سیاسییش ئەوەیە کە لە دنیای تایبەت تێئەپەڕێ بۆ دنیای گشتی. ناسیاسیش ئەوەیە کە چۆتە دنیا گشتەکەوە بەبێ ئەوەی دنیا تایبەتەکەی تێپەڕاندبێ و وائەزانێ ئەمیش هەر هی خۆیەتی!\nجا چوارساڵ لەمەوپێش ئەمریکییەکان غەڵەتێکی گەورەیان کرد، ناسیاسییەکیان خستە لوتکەی سیاسەتی ئەمریکاو جیهان. ئێستا خەریکی ڕاستکردنەوەی ئەو هەڵەیەن. ترەمپ بە چوارساڵ کۆمەڵگای ئەمریکای پەرتکردو زۆر شتی شێواند، بەڵام هێشتا ئەمریکا، بایی ئەونە هۆشیاری و یاساو دامەزراوەی هەیە، کە خۆی ئەپدەیت بکاتەوە. وەلێ ئەگەر ببووایە بە هەشت ساڵ، ڕەنگە ڕاستکردنەوەی زۆر قورستبووایەو باجی زۆر گەورەی ئەمریکییەکان و جیهانیشی بویستایە!\nلێرەدا هەڵبژاردنەکانی ئەمریکا ئەبەستمەوە بە هەڵبژاردنەکانی خۆمان و هەنێ درۆی پێ بەتاڵئەکەمەوە. مەسەلەن حیکایەتی "گەنج و پیر" یەکێکە لە درۆ پۆپۆلستییەکانی دنیای ئێمەو لەڕاستیدا نە گەنجیی خۆی لەخۆیدا فەزڵێکی سیاسییەو نە پیریی عەیبەیەکی سیاسییە. بەڵکو سیاسەت تەنیا لە چاکەی گشتیدا فەزیلەتەو گەنج و پیریش تەنیا لەوێدا سیاسیی ڕاستەقینەن.\nگەنجیی نیشانەی پۆپۆلستی و کاڵفامی نیە، ئەوەتا ترمپ بە حەفتا ساڵەوە وایە. پیری نیشانەی خڵەفان و نائومێدی نیە، ئەوەتا بایدن بە نزیکی هەشتا ساڵەوە جێگای ئومێدی ئەمریکییەکان و لایەکی جیهانە. ئەو گەنجانەشی ئێمە کردمانن بە پەرلەمانتارو وەزیرو سەرۆك و مەکتەب سیاسی.. هەمان مەعدەنی پیرەکان بوون و بڕێ خراپتریش. پیرەکانیشمان جگە لە فەسادو خەلەلیی ئەخلاقیی، خەلەلی ناکامڵییشیان هەیەو زۆر موراهەقەی سیاسیمان لێ بینین!\nیەکێکی تر لە درۆکانی سیاسەتی ئێمە، مەسەلەی تاقیکردنەوەیە. ئەوان خراپن قەیچێکا چوارساڵیش ئێمە تاقیکەنەوە..\nئەمریکییەکان لە کەسایەتی ترەمپدا ویستیان شتێکی جیاواز تاقیکەنەوە، بەڵام گەورەترین هەڵەیان کرد. چونکە سیاسەت جلوبەرگ و نانخواردن و حەزی تایبەتی نیە، تا بە ئارەزووی خۆت مۆدێل و تام و دەموچاو تاقیکەیتەوە.. سیاسەت بەرپرسیارێتی گشتییەو ئەبێ بنەمای ئەخلاقی و مەعریفی و هۆشیاری هەبێ نەك بنەمای حەزی و زەوقی و مەزاجی. یەعنی کاتێ پارتی و یەکێتی دزن، مانای ئەوەنیە تۆ دزی تر تاقیکەیتەوە، بەڵکو ئێمە ئەبێ، کۆی سیاسەتی دزی بگۆڕین بە سیاسەتێکی ئەخلاقیی.\nواز لەوانە بێنە، ئەوەی لەئێستادا بۆ ئێمە گرنگە، ئەم شەڕەیە کە نەکرێت. کە ئەمەش هەر پەیوەندی بە هەڵبژاردنەکانی ئەمریکاوە هەیەو ڕەنگە ئەو پەلەپەلەی تورکیا لە پارتی ئەکات، مەسەلەکە ترسبێ لە سیاسەتی بایدن بۆ کلکوگوێکردنی ئەردۆگان. جا هەم پارتی تۆزێ قنەقنی تیابکاو هەم پەکەکەش دووسێ گردو تەپۆلکە چۆڵکاو هەم منو تۆش مەنهۆڵەکەی دەممان داخەین، کات کوشتنێکی باشە، لە چاوەڕوانی سیاسەتی نوێ ی ئەمریکادا.\nئەمریکییەکان هەر چوار ساڵ تەحەمولی سیاسەتی پەرتکردن و کەراهییەتیان کردو زوو کۆتاییان پێهێنا. ئێمە شەست ساڵە لەناو سیاسەتی پەرتکردن و کەراهییەتداین و لێشی بێتاقەت نابین و بەردەوام بەرهەمی ئەهێنینەوە!\nسەیرکە، ئەم ئەڵی نا بۆ شەڕی ناوخۆو لەگەڵیا جنێو بە پەکەکە ئەیا. ئەو ئەڵێ نا بۆ شەڕی براکوژی و لەگەڵیا جنێو بە پارتی ئەیا. دەی ئەزیزم شەڕەکە تۆیت و نا بۆ ئەم شەڕەی تۆ. ئەوە تۆی دەستتپێکردوە، خۆ ئەوان خۆیان هێشتا دەسیان پێنەکردوە!\nناشرینترین شت، بێلایەنییە لەنێوان زاڵم و مەزڵومدا. بەڵام زاڵم ئەونەی کە عەقڵیەتێکە، ئەونە ئەحزاب و ئەشخاس نیە. منو تۆش کاتێ کە بە هەمان عەقڵیەتی پارتییەوە، دژایەتی پارتی ئەکەین، لەڕاستیدا ئەمە هەڵوێست نیە، ئەمە هەر قووڵکردنەوەی ستەمە بەڵام بە شێوازێکی ترو لێرەدا تەنیا شێوازەکە جیایە نەك عەقڵیەت و ئەخلاقییەت. لەڕاستیدا پارتی بە دژەپارتی لاواز ناکرێ، پارتی بە ناپارتی لاوازئەکرێ. چونکە دژەپارتی هەر پارتییە بە دیوەکەی تردا. بەڵام ناپارتی ئەوەیە کە خۆی لەخۆیدا شتە، نەكئەوەی لە دژەپارتیبووندا شتبێ!\nسیاسەت لە سەرەوەیدا، ئەوەیە کە کۆکەرەوەیەو هاوبەشی و تۆلێرانس دروستئەکاو بنیاتنەرە. سیاسەت لە خوارەوەیدا، ئەوەیە کە پەرتکەرەو ڕق و دابەشی دروستئەکاو ڕوخێنەرە. ئێمەش لە خواری خوارەوەی سیاسەتداین و زۆریش بە توندی دەسمان بەوێوە گرتووە. ئیتر دیندارو بێدینمان، چەپ و ڕاستمان، موعارەزەو دەسەڵاتمان، پارتی و دژەپارتیمان، کوردایەتی و ئەنتی کوردایەتیمان.. هەمووی هەر ڕق بەسەر ئەویتردا ئەبارێنێ و هەمووشی خۆی پێ جیایە لەو. لەکاتێکا ئەمانە هەموویان هەر هەمان شت ئەکەن و بەوەش هەموویان هەر ئەبنەوە بە هەمان شت!\nسیاسەت لە مانای ڕاستەقینەیدا، کاری تۆیە بۆ ئەو، یان لانیکەم کاری تۆیە لەگەڵ ئەو. سیاسەت لە مانای موزەییەفیدا، ڕقی تۆیە لەو. ئێمەش خەریکی ئەمەی دووەمین و وائەزانین سیاسەت ئەکەین! ئێمە ڕقمان یەکسان کردوە بە سیاسەت و کاتێ خەریکی ڕقین، وائەزانین خەریکی سیاسەتین. لەکاتێکا سیاسەت شتێکە لەدوای ڕقەوە دەستپێئەکاو بۆ کۆتاییهێنان بەوەش دێت! سیاسەت بان ڕقەو گشتییە. ئەوەی ئێمە خودی ڕقەو بەرژەوەندی تایبەتییە. یەعنی لەڕاستیدا، ئێمە هێشتا دەستمان نەکردوە بە سیاسەت، ئەگەرچی زۆریش مەشغوڵی سیاسەتین.


ئەدەب و هونەر – پەڕە 165 – Knwe.org\nسەرەکی » ئەدەب و هونەر (پەڕە 165)\nسوهراب شیعری مردووی زۆری خستۆته‌وه\n19/10/2017\tئەدەب و هونەر\nیه‌كێك له قه‌ڵه‌مه جدی و زیندووه‌كانی ناو دونیای ئه‌ده‌بی ئێمه، كه ساڵانێكه وه‌ك وه‌رگێڕ و نوسه‌رو ره‌خنه‌گر كارده‌كات، مامۆستا عه‌بدوڵڵا تاهر به‌رزنجی-یه، له‌م دیمانه‌یه‌دا چه‌ند پرسیارێكم ده‌رباره‌ی گرنگی شیعر و گۆڕانكارییه‌كانی چیرۆك و رۆمان و پێوسیتی ره‌خنه ئاراسته‌كرد و سه‌ره‌نجام گفتوگۆكه‌مان ئه‌م دیداره‌ی لێكه‌وته‌وه. سازدانی: شاخه‌وان سدیق 2-2 *شیعری ئێستای كوردی زیاتر له‌ژێر كاریگه‌ریی شیعر و ئه‌ده‌بیاتی فارسیدایه، له كاتێكدا ...\nپاسه‌كه‌ی گورون،له‌گه‌ڵ چیرۆك ئاشتمان ده‌كاته‌وه\nشێركۆ شه‌ریف ره‌نگه هیچ شتێك هێنده‌ی چركه‌ساتی چیرۆك خویندنه‌وه ساتێكی ئارام له‌گه‌ڵ خۆیدا نه‌هێنێت، هیچ كه‌سێك به‌ئه‌دازه‌ی چیرۆكنووس ناتوانێ خوی له‌ژێر سێبه‌ری حیكایه‌ت و گێڕانه‌وه و سه‌ربورده و خه‌یاڵ و فه‌نتازیاو گه‌مه زمانێكان ده‌ربهێنێت، چونكه چیرۆك هونه‌ری مانا به‌خشینه به رابڕدوو ئێستا و داهاتووی ئینسان. هونه‌ری نیشته‌جێبوونی مرۆڤه له‌ناوخه‌یاڵ و فه‌نتازیایه‌كی قه‌شه‌نگدا. چیرۆك تۆماركه‌ری ورده‌كاریی ژیانی مرۆڤ وئه‌زموونه تاڵ و ...\n16/10/2017\tئەدەب و هونەر\nئازاد ئیبراهیم ئەحمەد بەکێ بڵێم؟ گۆچانەکەی بدەن بەمن؟ بۆ ئەم ئەژنۆ شکانە، پێویستمە. ئەگەر نابێت؛ تەسبیحەکەییم بدەنێ با یەک یەکی ئازارەکانم بژمێرم. ئەگەر نابێت؛ سیگارەکەیم بدەنێ ئەمەوێت لەگەڵ شەوێکدا، خەمەکانم بەبا بدەم. ئەگەر نابێت؛ کراسێکیم پێشکەش بکەن بەم پایزی پڕکڕێوە! لەرزو تامە، لەبەرییەکەم. ئەگەر نابێت؛ کاتژمێرەکەییم بەنێ بابزانم شەوو ڕۆژێک چەندە چرکەی درێژبووە لەزەمەنی بێ مامیدا. ئەگەر نابێت؛ پێنوسەکەییم بدەنێ ...\nشوان كەریم كابان مامه گيان له دەباشانەوە وەرەوە خوار به دەستێ جلی كوردییەوە جامانەكەت لە بن باڵتا گۆچانەكەت بەدەستەوە پێشمان كەوە بمان بەوە بۆ یاخسەمەر هەر هەموومان بە دواتەوە و لەوێشەوە بەدۆڵی جافایەتیدا بەڕیز هەموو مەسافە مەسافەو تۆ سەرقافڵە بۆ ئاسۆس و لەوێشەوە بەلای دۆڵی شێم حەمەیا لە چەمی هەرزنە بمانپەڕێنەوە بۆ خوار ئەشكان پێشمان كەوە مامە گیان به هەورازا ...\nسامان كه‌ریم:پاموك پێی وتم به شانازییه‌وه دێم بۆ سلێمانی\n01/09/2017\tئەدەب و هونەر\nله دونیای موزیكه‌وه بۆ وه‌رگێڕانی ئه‌ده‌بی، سامان كه‌ریم پیاوێكی هێمن و ئارام وه‌ك نۆته‌و ئاوازی ژێی گیتاره‌كه‌ی، ساڵانێكه ئاره‌زووی ئه‌ده‌بی توركی ده‌كات، ئێستا وه‌ك یه‌كێك له وه‌رگێڕه‌كانی كاره‌كانی ئورهان پاموك ده‌ناسرێت و چه‌ند جارێك ئۆرهان پاموكی بینیوه. بۆ زیاتر ئاشنابوون به یه‌كترناسینی ئه‌و و پاموك ئه‌م دیداره‌م له‌گه‌ڵدا سازدا. سازدانی: شاخه‌وان سدیق *ده‌وترێت «نوسه‌ری راسته‌قینه ئه‌وه‌یه كه خۆی له نوسینه‌كانی ...\nمێژووی خه‌یاڵی زانستی له ئه‌ده‌بی منداڵاندا\nره‌زا شوان له‌گه‌ڵ بوونی مرۆڤ له‌سه‌ر زه‌وی خه‌یاڵ هاوده‌می مرۆڤ بووه. خه‌یاڵ توانای زه‌ینییه له پێكهێنانی وێنه‌ی داهێنراوی جیاواز، ده‌رباره‌ی بابه‌تێكی دیاریكراو، كه په‌یوه‌ندی به رابردوو یا ئه‌مڕۆ یا به داهاتووه‌وه هه‌یه، كه پێشتر مـرۆڤ به‌و بابه‌ته‌دا تێنه‌په‌ڕیوه، ئه‌و كه‌سه له شاره‌زایی و له هـزر و پێشبینی و تێگه‌یشتنی خۆیه‌وه هه‌ڵیهێنجاوه و لای گه‌ڵاڵه بووه. توانای خه‌یاڵكردن و خه‌یاڵفراوانی و ...\nچواردیوارییه‌كی بێ گڵۆپ\nبێهزاد قادری/ مه‌ریوان – باران چییه؟ – نازانیت بارانیش چییه؟ – نازانم! – ئاوێكه كه له ئاسمانه‌وه ده‌بارێت. – ئاسمان ئیدی چییه؟ – ئاسمان له‌سه‌ر سه‌رمانه، له‌سه‌روو هه‌موو شتێكه‌وه‌یه. به سه‌رسووڕمانێكی سه‌یره‌وه سه‌ری به‌رز كرده‌وه و سه‌یری سه‌قفی چواردیوارییه‌كه‌ی كرد! ده‌می داچه‌قاندبوو و سپێنه‌ی چاوی كه‌وتبووه ده‌ره‌وه، ددانه‌كانی هه‌مووی ره‌ش و كرمۆڵ ببوون و ده‌ستی به‌رده‌وام به قژه درێژه‌كه‌یه‌وه بوو ...\nژه‌هری مار كاروان عومه‌ر ناته‌وێت بڵێیت بیری ئه‌كه‌م، له تاوانا ده‌ست ده‌به‌یت بۆ ته‌له‌فۆنه‌كه‌ت و به‌دوای گۆرانییه‌كی شاددا ده‌گه‌ڕێیت، به‌ڵام به‌بێ ویستی خۆت كلیك له‌سه‌ر ئه‌و گۆرانییه ده‌كه‌یت، كه ئه‌و پێی خۆش بوو! بڕیار ئه‌ده‌یت نامه‌یه‌كی بۆ بنێریت. ده‌نووسیت سڵاو، پاشان ده‌یسڕیته‌وه، دووباره ده‌نووسیت سڵاو، له پاش تۆزێك به‌هه‌مان شێوه ئه‌ویش ده‌سڕیته‌وه، ئه‌م كاره چه‌ند جارێك دووباره و ده‌باره ده‌كه‌یته‌وه! ...\nسه‌مفۆنیا له هونه‌ری مۆسیقادا\n30/08/2017\tئەدەب و هونەر\nو : ئازاد مه‌عروف (1) سه‌مفۆنیا كارێكی گه‌وره‌ی مۆسیقایه په‌یوه‌ند به قاڵبی ته‌واوی ئۆركسترا كه هاوبه‌شیكردنی هه‌موو چینه‌كانی ده‌نگه له گڕوو ناسك له ژنان و پیاوان و منداڵان واته (باص ،تینور ، ئاڵتۆ ، سوپرانۆ) Tenor،Alto،soprano،Bass دابه‌شكراو به‌سه‌ر چوار جۆر له جووڵه‌ی تایبه‌ت كه خایاندنی كاتی كاره‌كه له نیوكاتژمێر تا سێ چاره‌كه كات وه‌هه‌ندێ جار پترتر ده‌خایه‌نێت چه‌شنێكه له ...\nد.لوقمان رەئوف لە ڕاستیدا چاوەڕێی ئەوە بووم لە یادی چوار ساڵەی شێرکۆدا شتێکی جیاوازتر لە ڕابردوو وەک شێرکۆی شاعیر ئەنجام بدرێت، چونکە لەلایەک ئەم چوار ساڵە چوار ساڵی پڕ لە ڕووداو پڕ قوربانی و خەبات بوو، لەلایەکی ترەوە کورد پێویستی بە شاعیرێک هەبوو بەتوانست و هەڵوێستی ، رووداوەکان و شەڕی تیرۆر بەدەرەوە بناسێنێت، بەڵام کراو و لە ناو ئەدەبیاتدا نەمانتوانیوە ...\nلاپەرە 165 لە 165« سەرەتا...140150160«161162163164165


25/11/2020 7123 جار خوێندراوه‌ته‌وه\nفەرەیدون عەبدولقادر سیاسەتمەدارو ئەندامی پێشووى مەکتەبى سیاسى یەکێتی پارتى لەبەردەم ئیمتیحانێکى مێژووییدایە، ئەو ئەرکانەى لەسەر شانییەتى تەواوی نەکات و قوربانى بۆ میللەتەکەى نەدات بەرە بەرە ئەپوکێتەوەو زەرەری گەورە ئەکات.\nفەرەیدون عەبدولقادر لەچاوپێکەوتندا لەگەڵ "شارپرێس" باس لە چەندین بابەتى سیاسى هەرێم و دۆخى ئیستای هەرێم دەکات و دەڵێت" دڵم بە هیچ کام لەو حزبانەى ئێستا خۆش نییە، بەڵکو دڵم بەوە خۆشە حزبەکان بگەنە ئەم قەناعەتەى کە بەرنامەکانیان و عەقڵیەتى و جۆرى کارکردنیان بگۆڕن".\nئەو سیاسەتمەدارە ئاماژەى بەوەش دەکات، تا سەرکردایەتى حزبەکان هەست بەوە بکەن کە پێویستیان بە پارەیە ئەوا بەرنامەکان لە بەرنامەى نیشتیمان و گەلەوە دەگۆڕێت بۆ پارە پەیداکردن کە چۆن حزبەکانیان بژێنن.\nهەروەها ناوبراو باس لەوەش دەکات، لەسەرەتاوە حزبەکان هەڵەیەکیان کردوە وا تێگەیشتوون کە ئەم سامانە هی ئەوانە،بەڵام سامانى ئەم وڵاتە هی میللەتە هی حزبەکان نییە.\nفەرەیدون عەبدولقادر جەخت لەوە دەکاتەوە هەر حزبێک دەست بۆ پارەى ئەم میللەتە بەرێت هەڵەیەکى گەورە دەکات،دەشڵێت" ئەم هەڵەیە لەلایەن حزبەکانەوە وایکردوە کە ناکۆکی و ململانێیەکان لەسەر داهات و سامان درێژە بکشێت".\nبەشى یەکەم چاوپێکەوتن لەگەڵ فەرەیدون عەبدولقادر:\nبەشى دووەمى چاوپێکەوتن لەگەڵ فەرەیدون عەبدولقادر:\nخانه‌ى ڕاپه‌ڕاندنى گۆڕان له 7 كه‌س 3 كه‌سیان ده‌ستیان له‌كاركێشایه‌وه\nوادەى هه‌ڵبژاردنی پێشوه‌خته‌ی په‌رله‌مانی عێراق دیاریكرا


Home›وەرزش›ناوخۆیی›دیاریكردنی وادەی یارییه‌كانی هه‌ڵبژارده‌ی عێراق له پاڵاوتنه‌كانی ئاسیا و مۆندیالی 2022\nیه‌كێتی تۆپی پێی ئاسیا واده‌ی ده‌ستپێكردنه‌وه‌ی چوار گه‌ڕی ماوه له پاڵاوتنه هاوبەشەکانی ئاسیا بۆ گەیشتن بە كۆتاییه‌كانی جامی جیهانی 2022 و جامی ئاسیا2023 دیاری کرد، كه وا بریار بوو له ئازارو حوزەیرانی رابردوودا به‌رێوه‌چن ، به‌ڵام دواخران به هۆی ئه‌و دۆخه ته‌ندروستییه كه ئێستا جیهان تیایدا تێپه‌ڕده‌بێت به هۆی بڵاو بوونه‌وه‌ی ڤایرۆسی كورۆنا.\nبه پێی واده نوێیه‌كه ، یه‌كه‌م یاری هه‌ڵبژارده‌ی عێراق له به‌رامبه‌ر هۆنگ كونگ له تشرینی یه‌كه‌می 2020 له هۆنگ كونگ ده‌بێت و له 12 تشرینی دووه‌م رووبه‌ڕووی كه‌مبۆدیا ده‌بێته‌وه له عێراق و دوایین یارییه‌كانی له پاڵاوتنه‌كان له به‌رامبه‌ر ئێران ده‌بێت لە رۆژی 17 تشرینی دووه‌م له ئێران ده‌بێت.\nبه پێی یاسای پاڵاوتنه‌كان دیاریكردنی یاریگا میوانداره‌كانی یارییه‌كان پێش 2 مانگ پێش هه‌ر یارییه‌ك ده‌بێت .\nعێراق لە رکابەرییەکانی گروپی سێیەم 5 یاری ئەنجامداوەو 11 خاڵی هەیەو لە پلەی یەکەم دەبینرێت، لەپلەی دووەم هەڵبژاردەی بەحرەین دێت و 9خاڵی هەیە.\nپێشمەرگە و ھێزە عێراقییەکان ژوورێکی هاوبەشيان پێکهێنا\nئۆپراسیۆنه هاوبه‌شه‌كان له‌باره‌ى هاوكارى نێوان پێشمه‌رگه و سوپاى توركیا روونكردنه‌وه ده‌دات\nليژنەی باڵای رووبەڕووبوونەوەی کۆرۆنا چەند بڕيارێکی دەرکرد


رێکخراوی ئاشتی، بۆ مافەکانی مرۆڤ سوپای تورکیا لە سنووری ورمێ دوو كۆڵبه‌ری کوشت و هه‌شت كۆڵبه‌ریشی ده‌ستبه‌سه‌ر كرد - رێکخراوی ئاشتی، بۆ مافەکانی مرۆڤ\nسوپای تورکیا لە سنووری ورمێ دوو كۆڵبه‌ری کوشت و هه‌شت كۆڵبه‌ریشی ده‌ستبه‌سه‌ر كرد\nبەروار: 4 مانگ لەمەو پێش\nیوەڕۆی دوێنێ دووشەممە ٢٩ی خەرمانان لە ناوچە سنوورییەکانی شاری ورمێ درۆنەکانی سوپای تورکیا هێرشیان کردە سەر دەستەیەک کۆڵبەری کورد و لە ئەنجامدا دوو کۆڵبەر بە ناوەکانی سۆزدار ئەحمەدی و عالیشان ئەحمەدی، خەڵکی گوندی «کوران»ی ورمێ، گیانیان لەدەست دا و چەند کەسی تریش بریندار بوون.\nبه‌پێی ئه‌و زانیارییانه‌ی كه‌وتۆته‌ده‌ست تۆڕی مافه‌كانی مرۆڤی كوردستان، دوای ئەم هێرشەی فڕۆکە بێفڕۆکەوانەکان، هێزەکانی سوپای تورکیا تەرمی ئەو دوو کۆڵبەرە کوژراوەیان بردۆتە شارێکی سنووریی تورکیا. هەروەها ٨ کۆڵبەری دیکەیش کە هەندێکیان بریندارن، لە لایەن سوپای تورکیاوە دەستبەسەر کراون.\nئه‌ندامکی بنه‌ماڵه‌ی سۆزدار و عالیشان ئه‌حمه‌دی وێڕای پشتڕاستكردنه‌وه‌ی ئه‌م هه‌واڵه‌به‌تۆڕی مافه‌كانی مرۆڤی كوردستانی وت: «ئەم کۆڵبەرانە کە هەموویان خەڵکی گوندی کوران بوون، لە ڕێگای ڕۆیشتندا بۆ وڵاتی تورکیا کەوتوونەتە بەر هێرشی درۆنەکان، لە ئێستەدا تەرمی سۆزداری ٢١ ساڵان و عالیشانی ١٨ ساڵان هەر لە تورکیایە و کۆڵبەرەکانی تریش لە لایەن سوپای تورکیاوە دەستبەسەر کراون.»\nبه‌وته‌ی ئه‌م سه‌رچاوه‌یە، ساڵی ڕابردوویش سێ ئه‌ندامی تری ئه‌م بنه‌ماڵه‌یە به‌ناوه‌كابی شه‌مزین ئه‌حمه‌دی ١٩ ساڵان، ئه‌رسه‌لان ئه‌حمه‌دی ٢٨ساڵان و سه‌راج ئه‌حمه‌دی ٣٧ ساڵان له‌ڕێگای كۆڵبه‌ریدا به‌ته‌قه‌ی هێزه‌كانی پاسه‌وانی سنووری ئێران و توركیا كوژران.\nتاگەکان: amnesty Kurdistan Ashti Ashti Human Rights ashti.krd Hawal iraq ئازادی ئاشتی ئامار پیشێل كردنی مافی مرۆڤ ره‌وشی مافه‌كانی كرێكاران له كوردستاندا رێكخراوی ئاشتی بۆمافەكانی مرۆڤ عیراق ھەواڵ


راگەیاندنەكانی كۆمەڵ‌و گۆڕان هیچ بانگەشەیەك بۆ ریفراندۆم ئەنجامنادەن\n06/09/2017 1413 جار خوێندراوه‌ته‌وه\nبانگەشەی ڕیفراندۆم لەهەرێمی كوردستان دەستیپێكردو بڕیارە بۆ ماوەی 18 رۆژ بەردەوامبێت، كە راگەیاندنی حیزبییەكانیش دەستیان بەبڵاوكردنەوەی بانگەشە كردووە.\nبەپێی راپۆرتێكی كەناڵی پەیامی سەر بەكۆمەڵی ئیسلامی، راگەیاندنەكانی هەریەكە لەكۆمەڵی ئیسلامی‌و بزوتنەوەی گۆڕان هیچ جۆرە بانگەشەیەك ئەنجامنادەن، ئەوەش بەهۆی ئەوەی داوای دواخستنی پرۆسەكە دەكەن.\nكۆمەڵ‌و گۆڕان بەهۆی ئەوەی كاتەكەی بەگونجاو نازانن‌و لەپەرلەمانی كوردستان بڕیار لەبارەی ریفراندۆم نەدراوە داوای دواخستنی دەكەن‌و هەر بەو هۆیەشەوە هیچ بانگەشەیەك، نە بۆ بەرژەوەندی، نە بۆ دژایەتی لەرێگەی راگەیاندنەكانیان بڵاوناكەنەوە.\n.لەسەعات دوانزەی شەوی سێ شەممە لەسەر چوار شەممە، چالاكییەكانی دەستپێكردنی بانگەشەی ریفراندۆم لە شاری هەولێر دەستیپێكرد، لایەنگرانی پارتی دیموكراتیش لە دەوروبەری قەلای شاری هەولێر بانگەشەیان بۆ ئەنجادانی ریفراندۆم كرد.\nراگەیاندنەكەی كۆمەڵ بڵاویشیكردەوە، لەگەڵ ئەوەی بانگەشە بۆ ریفراندۆم لەهەلێر گەرمە، بەڵام لەپارێزگاكانی سلێمانی‌و هەڵەبجە‌و ئیدارەی راپەرین بانگەشەكردن بانگەشەی تێدا ناكرێت، یان زۆر بە لاوازی تێدا دەبینرێت.\nلەگەڵ ئەوەشدا بریارە لەچەند رۆژی داهاتوودا لەشاری سلێمانی "كەرنەڤاڵی نەخێر" بۆ ریفرەندۆم بەرێوە بچێت، ئەوەش لەلایەن بەرەی "نەخێر لەئێستادا".


ساعدنا في جمع المزيد من التواقيع - داواکارین ھەڵسوڕاوانی سیاسی و مەدەنی بادینان ئازاد بکەن!\nداواکارین ھەڵسوڕاوانی سیاسی و مەدەنی بادینان ئازاد بکەن!\nدوو ھەفتە لەمەوبەر دادگای پیاچونەوەی گشتی هەرێم، بڕیاری ژمارە ٤٦٨ی دەرکرد دەربارەی سزادانی هەڵسوڕاوانی سیاسی و مەدەنی بادینان بەناوەکانی ( شیروان ئەمین، شڤان سعید، ئەیاز کەرەم، هاریوان عیسی و گوهدار محمد امین).\nئەمڕۆ ھیچ کەس و لایەنێک نیە لەو ڕاستیە دڵنیانەبێت کە پەسەندکردنی ئەو بڕیارەی دادگای تاوانەکانی هەولێر بڕیارێكی سیاسیە نەک یاسای کەبەئاشکرا لەکۆی پێنج دادوەر، سێ دادوەریان سەر بە پارتی بووەو لەبەرژەوەندی ئەواندا بڕیاریان داوە. ئەوەی ڕۆشنە پێشوەخت و بەر لە ھیچ دادگای کردنێک، سەرانی حیزبی و حکومی سەربە پارتی بیروڕای گشتیان بەوە قانداوە کە ئەم ھەڵسوڕاوانە جاسووسیان کردوە.\nبۆیە دادگای پیاچونەوەی هەرێمیش دواتر بە هەمان پاساو سزایان بەسەر ئەو ھەڵسوڕاوانەدا سەپاند.\nئەمەش بووە ھەوێنی ناڕەزای دەربڕینێکی بەرفراوان کە سنوری کوردستانی تێپەڕاندو بووە مەسەلەیەکی نێودەوڵەتی سەتان کەسایەتی و حیزب و ڕێکخراو ئۆرگانی نێودەوڵەتی تەنانەت بەشێک لە قونسوخانەکانیش نیگەرانی و ناڕەزایەتی خۆیان دەربڕی و ئێستە چارەنووسی ئەم پێنچ کەسە بووەتە یەکێک لەو بابەتانەی کە نەک تەنیا ئیعتباری پارتی و حکومەتەکەی ھێناوەتە ژێر پرسیارەوە، بەڵکو لە ڕاستیدا بووەتە مشتێک لە خەرمانی جۆری ئەو ئازادیەی کە ئەمڕۆ لە کوردستان لە سایەی ئەم دەسەڵاتەدا لە گۆڕێدایە.\nبۆیە ئێمە کەسانێک کە ناومان لەم لیستەدا ھاتووە داوا دەکەین.\nیەکەم: ئەگەر پارتی سوورە لەسەر بڕیارەکەی خۆی و ئەم ھەڵسوڕاوانە ئازاد ناکات ئەوا دادگایەکی ئاشکرا بۆ ئەم کەسانە ئەنجام بدات بۆ خستنە ڕووی تاوانەکانیان وە ھاوکات دەرفەتبدات بەو کەسانەی کە بەتاوانبار ناوزەد کراون بۆ داکۆکی کردن لە خۆیان.\nدووھەم: داواکارین کەیسی ئەم پێنج کەسە لە ڕێگەی دەخالەتی و چاودێری کردنی ڕێکخراوە نێودەوڵەتیەکان و پارێزەکانیانەوە بەسەرئەنجام بگات، بەبێ ھیچ جۆرە بەربەست و ڕێگریەک لە کارەکانیان.\nسێھەم: داوادەکەین لە ھەموو حیزب و ڕێکخراوە سیاسی و پیشەیەکان کەیسی ئەم پێنج ھەڵسوڕاوانە کە زۆر گرنگە لە دیاری کردنی ڕادەی ئازادی بیروڕادەربڕین و ھەڵسوڕانی\nسیاسی کوردستان، زۆر لەوە بەجیدی تر بگرن کە تائێستە ھاوکێشەکەی بە پارتی نەگۆڕیوە. ھاوکات داوا لە نیھاد و ڕێکخراوە نێو دەوڵەتیەکان دەکەین کە گوشارێکی لێبڕاوانەتر بۆ پارتی حکومەتەکەی بھێنن بۆ ئازاد کردنی ئەم ھەڵسوڕاوانەو ڕێزگرتن و پیادە کردنی ئازادی بیروڕادەبڕین.\nمحور الحملة: حملات سياسية عدد زوار الحملة: 18787\n13-11-2021 حامد عبد الجبار حمودي الدباغ العراق تاجر\n18-08-2021 Jwan Merza Finland\n30-05-2021 Muzafar abdulla Freedom for all prisoners of journalist and political activists in Kurdistan\n29-05-2021 عبدالقادر حەمە شەریف حەمە کەریم Sweden کارمەندی بەشی کۆمەڵایەتی هیمای دیموکراتی بە ڕێزگرتن لە ئازادی دەربڕینی بیروڕایە نەک ووشەیەکی مردووی دیموکراتی لکێنراو بە ناوی پارت و سیستەمەوە\n29-05-2021 جەلال سەعید Canada\n27-05-2021 Nazar Amin مركز رصد حقوق الناس في العراق و كوردستان العراق ناشط في مجال حقوق الانسان ان محاكمات الشباب الخمسة لا تستند الى اي اساس قانوني كون المحاكم في كوردستان لا تمتلك الاستقلالية في القرار عن سلطة الاحزاب الحاكمة، لذا نطالب السلطات في اقليم كوردستان بإطلاق سراحهم فوراً و دون قيد او شرط .\n27-05-2021 Srush kerkuki Canada ئازادکردنی بەندکراوە ڕۆژنامەنوسەکانو چالاکوانان\n26-05-2021 علی شێخ بکر العراق مهندس زراعى\n25-05-2021 رشيد سعيد Finland\n25-05-2021 قاسم محمد علي العراق\n25-05-2021 سامان عبدوڵا Finland\n25-05-2021 جلال حميد روستم Finland\n25-05-2021 Shahla Abdula Rostem Finland\n25-05-2021 Kader nader Sweden\n25-05-2021 محمود حةمةد Canada Taxi driver ازادي بو زيندانيةكاني بادينان و زيندانياني زير دةسةلاتي كوردي بنةمالي بارزاني و طالةباني بزي ازادي بي قةيتوو شةرت\n25-05-2021 عادل احمد Canada نوسەری سیاسی و کۆمۆنیستی دپێویستە ەست بەجێ پێنج گیراوەکەی بادینان ئازاد بکرێن..\n25-05-2021 Aziz Sharif\n25-05-2021 Sardar Abdulla العراق\n25-05-2021 shirin bakr omer العراق\n25-05-2021 Shadan Ahmad Finland مدرس


هه‌ولێر...بۆ ئه‌م جه‌ژنه حوشتریش ده‌كرێت به قوربانی\nساڵانە لەگەڵ ھاتنی جەژنی قوربان، بازاڕی فرۆشتنی ئاژەڵ لە ھەرێمی کوردستان قەرەباڵغییەکی زۆر بەخۆوە دەبینێت و ماوەی چوار ساڵیشە لە شاری ھەولێر لە پاڵ ئاژەڵەکانی مەڕ، بزن و مانگا حوشتریش کڕین و فرۆشتنی پێوەدەکرێت کە لە چەند رۆژی رابردوودا ژمارەیەک سەر حوشتر لە مەیدانی ئاژەڵانی ھەولێر فرۆشراوە.\nحوشترەوان، تەحسین مەولود کە ماوەی چوار ساڵە حوشتر لە باشووری عێراق دەھێنێتە ھەولێر و دواتر بۆ شارەکانی دیکەی ھەرێمی کوردستان دەینێرێت رایگەیاند کە سەرەڕای کردنەوە قوربانیی، بەم دواییە چەند چێشتخانەیەکیش تایبەت بە گۆشتی حوشتر لە ھەرێمی کوردستان کراونەتەوە و گۆشتی حوشتر بۆ میوانەکان ئامادە دەکەن و ئەم گۆشتەش خواستی لەسەرە.\nتەحسین مەولود ڕایگه‌یاند:"ماوەی چوار ساڵە حوشتر لە باشووری عێراق دەکڕین و لە ھەرێم دەیفرۆشینەوە، بۆ ئەم جەژنە زیاتر لە سەد سەر حوشترمان هێناوە و تا ئێستا ژمارەیەکمان فرۆشتووە و زیاتر خەڵکی عەرەب خواستیان لەسەری ھەیە، جگە لەوەیش چەند چێشتخانەیەک کە بەم دواییانە کراونەتەوە گۆشتی حوشتر بۆ میوانەکان ئامادە دەکەن".\nئەو حوشترانەی کە دەفرۆشرێن، کڕیارەکان هەر لە شوێنی خۆیان بەجێییان دەهڵێن تا رۆژی سەربڕین بۆ قوربانی و ملوانکەیەکی رەنگدارییان لەمل دەکرێت بۆ ئەوەی بناسرێنەوە.\nتەحسین مەولود لەبارەی نرخ و کێشی حوشتر گوتی: "حوشترەکان کێشیان لە نێوان ٤٠٠ بۆ ٥٠٠ کیلۆگرام دایە و ھەر کیلۆگرامی بە پێنج ھەزار دینارە و لەئێستاشدا چەند دانەیەکمان فرۆشتوە و چاوەڕوان دەکەین خاوەکانیان بێن بیانبەنەوە".


نیكی هایلی: ئێستا ساته‌وه‌ختێكی گرنگه له مێژووی عێراق-دا – basknet.org\nنیكی هایلی نوێنه‌ری ئه‌مه‌ریكا له‌نه‌ته‌وه‌یه‌كگرتووه‌كان ڕایگه‌یاند، ئه‌م ساخته‌وه‌خته‌ی ئێستا بۆ عێراقییه‌كان و ئاینده‌یان، ساته‌وه‌ختێكی گرنگه و حكومه‌تی داهاتوو ئاینده‌ی ده‌یان ساڵی داهاتوو دیاریده‌كات.\nنیكی هایلی، نوێنه‌ری ئه‌مه‌ریكا له نه‌ته‌وه‌یه‌كگرتووه‌كان له‌باره‌ی پێكهێنانی حكومه‌تی داهاتووی عێراق-ه‌وه ڕایگه‌یاند،”حكومه‌تی داهاتووی عێراق، به بڕیاره‌كانی ئاینده‌ی ده‌یان ساڵی داهاتووی عێراق دیاریده‌كات” .\nهه روه ها نیكی هایلی، له‌باره‌ی گفتوگۆی لایه‌نه سیاسییه‌كانی عێراق بۆ پێكهێنانی گه‌وره‌ترین فراكسیۆنی په‌ڕله‌مانی و پاشان پێكهێنانی حكومه‌تی داهاتوو ڕایگه‌یاند:”ئێستا ساته‌وه‌ختێكی گرنگه له مێژووی عێراق-دا”.\nئه‌و وتانه‌ى نیكی هایلی، له‌كاتێكدایه تا ئێستا دانوستانه‌كان بۆ پێكهێنانى حكومه‌تى نوێ به ئه‌نجام نه‌گه‌یشتوون و به‌هۆى ساخته‌كارى و گۆڕینى ئه‌نجامه‌كانه‌وه كێشه‌ى گه‌وره هه‌یه له‌سه‌ر ئه‌نجامى هه‌ڵبژاردنه‌كان.


هه‌ردوو كۆریا 655 جار دانوستانیان كردووه\nبه‌پێى دوایین راپۆرت كه ئه‌مڕۆ بڵاو كراوه‌ته‌وه، كۆریاى باكور و كۆریاى باشوور، تا ئێسته بۆ بابه‌تى یه‌ككگرتنه‌وه 655 دانوستاندنیان ئه‌نجام داوه و 360 كۆبوونه‌وه‌شیان له یه‌ك گوند بووه.\nبه پێى هه‌واڵێك كه له ماڵپه‌ڕی RT رووسى بڵاو كراوه‌ته‌وه، كۆریاى باكور و باشوور تا ئێسته 655 كۆبوونه‌وه‌یان بۆ یه‌كگرتنه‌وه ئه‌نجام داوه و 17 كۆبوونه‌وه‌ش وه‌ك ئاماده‌كاریى بووه بۆ دیدارى لووتكه.\nله هه‌واڵه‌كه ئاماژه بۆ راپۆرتێكى وه‌زاره‌تى یه‌كگرتنى كۆریاى باشوور كراوه و تێیدا هاتووه، ئه‌م وه‌زاره‌ته ژماره‌كه‌ى راگه‌یاندووه و وه‌ك ئاماژه‌ى بۆ ده‌كرێت، 360 كۆبوونه‌وه له یه‌ك گوند بووه له بانمونجوم كه ده‌كه‌وێته سنوورى هه‌ردوولا.\nله ساڵى 1991 دیدارى نێوان نوێنه‌رانى هه‌ردوو كۆریا له رێكخراوى خاچى سوورى نێوده‌وڵه‌تى له باره‌گاى نه‌ته‌وه یه‌كگرتووه‌كان، به یه‌كه‌م دیدار داده‌نرێت. بڕیاره له كۆتاى ئه‌م مانگه‌ش كۆبوونه‌وه‌ى تر ئه‌نجام بدرێت.\nله سه‌ره‌تاى په‌نجاكانى سه‌ده‌ى رابردوودا، هه‌ردوو كۆریا كه‌وتنه جه‌نگى ناوخۆ، ئه‌مه‌ریكا پشتگیرى كۆریاى باشوورى ده‌كرد و یه‌كێتیى سۆڤیه‌تیش پشتگیرى به‌شى باكورى ده‌كرد.\nله جۆرجیاوه بۆردمانى ئێران ده‌كرێت\nله كۆنگره‌ى داڤۆس به‌رهه‌م ساڵح په‌راوێز ده‌خرێت\nله ناو به‌غدا پۆلیسێكی هاتوچۆ له‌لایه‌ن حه‌شدی شه‌عبییه‌وه فه‌لاقه ده‌كرێ\nفڕۆكه‌یه‌كى رووسى به 69 سه‌رنشینه‌وه رفێندرا\nئه‌مه‌ریكا جۆره چه‌كێك ترسناكى به هه‌سه‌ده داوه\nڕادیۆی عیبری: ئیسرائیل و ئه‌مه‌ریكا مووشه‌كبارانی بنكه‌كانی حه‌شد له عێراق ده‌كه‌ن


نوێنەری ئەمنستی تورکیا ئەندرۆ گاردنەر لە تویتێکدا دەڵێت " مایەی توڕەبوونە، تۆمەتی بێمانایە. هیچ بەڵگەیەک نییە. پاش سێ ساڵی دادگایی کردن تەنەر کلیج بە ئەندامێتی ڕێکخراوێکی تیرۆستی تاوانبار کرا. ئوزلەم و گونال تاوانبار کران بە یارمەتیدانی. ئازار بەردەوامە. ئێمە وازناهێنین هەتا هەمویان ئازاد نەبن."


له 11 مانگدا 17 كه‌س به رووداوى هاتووچۆ له‌سه‌ر رێگاى ڕانیه دوكان گیانیان له‌ده‌ستداوه | تۆڕی هەواڵی سلێمانی\nHome›هەواڵ›کوردستان›له 11 مانگدا 17 كه‌س به رووداوى هاتووچۆ له‌سه‌ر رێگاى ڕانیه دوكان گیانیان له‌ده‌ستداوه\nرێگاى ڕانیه دوكان | فۆتۆ: SNN\nتەواونەکردنی پرۆژەی جوتسایدی رێگای ڕانیە ـ دوکان بۆتە مۆتەکەی گیانی هاووڵاتییان و شۆفێران، بەهۆی زۆربوونی ژمارەی ئۆتۆمبێل و خراپی رێگاکەش ساڵ لەدوای ساڵ رووداوەکانی هاتووچۆ لەسەر رێگاکە روویان لە زیاد بوونە.\nبەختیار ئەحمەد، بەڕێوەبەری بەڕێوەبەرایەتی رێگاوبانی ڕاپەڕین بە SNN ی راگەیاند: “لە ساڵی 2012ه‌وه کارکردن لەو پرۆژەیە بە 3 قۆناغ کەوتۆتە بواری جێبەجێکردنەوە، پرۆژەکە بەهۆی شەڕی داعش و قەیرانی داراییه‌وه چەند جارێک کارکردن تێیدا وەستاوه، بەڵام لە ئێستادا قۆناغی یەکەمی پرۆژەکە دەکەوێتە سنووری ئیدارەی ڕاپەڕین و درێژییەکەی 18 کیلۆمەترە نزیکە لە تەواوبوون و کارەکانی بەرەو و کۆتایی دەچن”.\nوتیشى: “قۆناغی دووەم و سێیەمی پرۆژەکە دەکەونە دەرەوەی سنووری ئیدارەی ڕاپەڕین کە بەداخەوە کارکردن لەو دوو قۆناغە بە سستی رۆیشتووە”.\nبە گوێرەی ئەو ئامارانەی دەست SNN کەوتوون، “لە ماوەی نزیکەی 11 مانگی رابردووی ئەمساڵدا، بەهۆی رووداوەکانی هاتووچۆوە لە نێوان چوارقوڕنە ـ دوکان 17 هاووڵاتی گیانییان لە دەستداوە، دواین رووداو گیان لە دەستدانی پێنج کەس بوو کە چوار کەسیان ئەندامی یەک خێزان بوون”.\nهەرچەندە مانگی رابردوو دانا عەبدولکەریم، وەزیری ئاوەدانکردنەوە و نیشتەجێکردنی حکومەتی هەرێم بڕیاریدا، “کارکردن لە پرۆژەکە لە هەر سێ قۆناغ دەستپێبکاتەوە، بەڵام جگە لە قۆناغی یەکەمی پرۆژەکە تا ئێستا کارکردن لە قۆناغەکانی دووەم و سێیەم دەستیپێنەکردووه‌تەوە”.\nهێمن هەورامی “پێویستە هێزەکانی پارچەكانی دیكەی كوردستان لە هەرێمی كوردستان نەبنە هەڕەشە ...\nتووشبوون بە کۆرۆنا لە ڕاپەڕین بۆ نزمترین ئاست دابەزیووە


1 کاکە حەمە گیان فریابکەوە..!\n2 هەموو ڕۆژێک کەرامەتشکاندن!\n3 لانەی جاسووسان..!\n4 چی ڕویدا لەو شێڵتەرەو ڕاستیی ڕووداوەکە چییە و چۆن بوو؟\n5 ساختەچییەک بەناوی جیم ئۆزان!\n6 ئەو کاک بافڵە فەقیرە!\n7 عادل باخەوان بۆ وای کرد!\n8 بۆ نەوەی نوێ، بەنزین ئاوا حل دەکرێ..!\n9 گڵۆپەکە بە سووتاوی..!\n15 سەگ‌و گورگ‌و شتی تریش..!


بانكی مۆن: كارێكی باشم كرد داوای هاتنی ئێران بۆ كۆنفڕانسی ژێنێڤم رەتكردەوە – زاگرۆس پۆست\nماڵەوە / جیهان / بانكی مۆن: كارێكی باشم كرد داوای هاتنی ئێران بۆ كۆنفڕانسی ژێنێڤم رەتكردەوە\nبانكی مۆن: كارێكی باشم كرد داوای هاتنی ئێران بۆ كۆنفڕانسی ژێنێڤم رەتكردەوە\nچوار شه‌ممه 22 كانونی دووه‌م 2014\tجیهان, هەواڵ 59 جار خوێنراوه‌ته‌وه\nبانكی مۆن سكرتێری گشتی رێكخراوی نەتەوەیەكگرتووەكان رۆژی چوارشەممە 2ی رێبەندان جارێكی دیكە رەتكردنەوەی داواكەی كۆماری ئیسلامی ئێران بۆ بەشداریی لە كۆنفڕانسی ژێنێڤی 2ی بە هەڵوێستی ئەرێنی ناولێبرد.\nبانكی مۆن لە كۆتایی یەكەم رۆژی كۆنفڕانسی ژێنێڤ لە مۆنترۆی سویس وتی، ئێران دژی ئەوەیە كە حكوومەتێكی كاتی لە سوریە دابمەزرێت‌و وتەكانی كاربەدەستانی كۆماری ئیسلامی نیشانەی ئەوەیە‌و بۆیە باشتروابوو كە بەشدار نەبن.\nجان كری وەزیری دەرەوەی ئەمریكا لەمبارەو رایگەیاند، كۆماری ئیسلامی راگەیاندنی كۆتایی كۆنفڕانسی یەكەمی ژێنێڤی قبووڵ نەكردووە.\nهاوكات سێرگێی لاورۆف وەزیری دەرەوەی روسیە پێداگری لەسەر بانگهێشتی كۆماری ئیسلامی ئێران بۆ كۆنفڕانسی ژێنێڤی 2 كردووە.


دەستەی دەروازە سنورییەكانی عێراق لەكۆبونەوەیەكیدا بڕیاریدا، پێشنیارێك ئاراستەى بەرپرسانى باڵاى عێراق بکەن بۆ ئەوەی هەرێمى کوردستان ناچار بکرێت دەروازە سنورییەكانی پەیوەست بکات بە حکومەتى عێراقەوە.\nلەڕاگەیەنراوێكیدا دەستەی دەروازە سنورییەكانی عێراق ئاماژەى بەوە کردووە، لەكۆبونەوەكەیاندا گفتوگۆی چەند تەوەرێك كراوە لەوانە پرسی پشكنینى شتومەك و گەشتیاران بۆ ڕێگریكردن لەقاچاخاچێتیكردن بەتایبەتی قاچاخچێتی بەمادە هۆشبەرەكان و لەو بارەیەوە پێشنیارى بەکارهێنانى سەگی پۆلیسی جۆرى (کەى 9) کراوە.\nبەگوێرەى راگەیەندراوەکە، ئەندامانی دەستەكە لەسەر هەڵبژاردنی دەروازە کارا و عەمەلییەکان ڕێكکەوتوون لەبوارى هاتنەناوەوە و چوونە دەرەوەى گەشتیاران و پێشكەشكردنی لێكۆڵینەوەیەك لەئایندەدا لەبارەی بازگەکانى پشکنین لە دەروازە سنورییەکان.\nدەستەی دەروازە سنورییەكان رونیدەکاتەوە لەكۆبونەوەكەدا باس لە گرنگى بەكارهێنانی ئامێرى سۆنەر لە بەندەرە ئاوییەکان لەلایەن کەسانى تایبەتمەندەوە کراوەتەوە..\nلەبەشێکى ترى راگەیەندراوەکەدا دەستەکە ئاماژە بەوە دەکات پێشنیارێک ئاڕاستەى بەرپرسانى باڵا کراوە بۆ پابەندكردنی حكومەتی هەرێم بەبڕیاری ژمارە 13ی ساڵی 2019 بۆ بەستنەوەى دەروازە سنورییەکانى هەرێمى کوردستان بە دەروازە سنورییەکانى عێراقەوە و رێکخستنەوەى ڕێوشوێنە گومرگییەکان.\nراگەیەندراوى دەستەکە لە کاتێکدایە کە پێشترسەرۆکی دەستەی دەروازە سنورییەکانی عێراق ڕایگەیاند، سەرۆکوەزیرانی عێراقی خۆی سەرپەرشتی ڕاستەوخۆی کۆنترۆڵکردنەوەی دەروازە سنورییەکان دەکات و جەختدەکاتەوە، دەیانەوێت دەروازە سنورییەکانی هەرێمی کوردستان بە گفتوگۆ و وتوێژ لەگەڵ بەرپەرسانی هەرێم بخەنەوە ژێر ڕکێفی حکومەتی فیدڕاڵییەوە نەک بەزەبری هێز.\nعومەر وائیلی،سەرۆکی دەستەی دەروازە سنورییەکانی عێراق لە لێدوانێکی ڕۆژنامەوانیدا بۆ ئاژانسی هەواڵی فەرمی عێراق جەختی لەوە کردەوە :"مستەفاکازمی، سەرۆکوەزیرانی عێراق خۆی بەشێوەیەکی ڕاستەوخۆ سەرپەرشتی کۆنترۆڵکردنەوەی دەروازە سنورییەکان دەکات".\nئاماژەی بەوەشکرد :"کۆنتڕۆڵکردنی دەروازە سنورییەکان و نەهێشتنی گەندەڵی تیایاندا لەسەر پێشنیار و داواکاریی ئێمە بووە، سەرۆکوەزیرانیش بەپەلە وەڵامی داینەوە و ڕاستەوخۆ بە سەرپەرشتی خۆی پلانەکانی سەپاندنی یاساى لەو خاڵە سنورییانە جێبەجێ کرد".\nسەرۆکی دەستەی دەروازە سنورییەکانی عێراق باسیلەوەشکردووە :" بۆ بنبڕکردنی گەندەڵی لە دەروازە سنورییەکان مانگی دوو جار ئەو هێزە سەربازیانەی کە سەرپەرشتی پاراستنی ئاسایشی دەروازەکان دەکەن دەگۆڕدرێت و تائێستا زیاتر لە 90 ئەفسەری ئەو دەروازانە بەهۆی گومانی گەندەڵییەوە گواستراونەتەوە بۆ دیوانی وەزارەتی ناوخۆ و لە هەمانکاتیشدا بەڕێوەبەری هەموو دەروازە سنورییەکان لەکارەکانیان دوورخراونەتەوە و گۆڕدراون بە بەڕێوەبەری نوێ".\nوائیلی ئەوەشی ئاشکراکردووە ، "حکومەتی فیدڕاڵی پلانی هەیە دەروازە سنورییەکانی هەرێمی کوردستان ببەستێتەوە بە دەستەی دەروازە سنورییەکانی عێراق".\nدەشڵێت :"هەرێمی کوردستان 11 دەروازەی سنوری هەیە تەنها شەش دەروازەیان لەلایەن بەغداوە بەفەرمی دانیان پێدانراوە، حکومەتی عێراقیش پلانی هەیە لە ماوەیەکی نزیکدا ئەو دەروازانە بە دەستەی دەروازە سنورییەکانی عێراقەوە ببەستێتەوە".\nئەوەشی خستووەتەڕوو: "بەگوێرەی بڕیاری ژمارەی (13ی ساڵی 2019 بەندی دوو) دەبێت دەروازە سنورییەکانی هەرێم ببەسرێنەوە بە حکومەتی فیدڕاڵی، بەڵام تائێستا ئەو بڕیارە جێبەجێنەکراوە و گفتوگۆکانیش لەگەڵ حکومەتی هەرێمی کوردستان لەو بارەیەوە ماوەی ساڵێکە بەردەوامە".\nوائیلی ئاشکرایکردووە :"بە دیدی سەرۆکوەزیرانی عێراق دەبێت سەرەتا حکومەتی ناوەندی دەسەڵاتی خۆی بەسەر دەروازە سنورییەکانی ناوەڕاست و باشور بسەپێنێت دواتر بەرەو دەروازە سنورییەکانی هەرێمی کوردستان هەنگاو بنێت، بەڵام ئێمە لەگەڵ ئەنجامدانی گفتوگۆین لەگەڵ حکومەتی هەرێمی کوردستان بۆ کۆنتڕۆڵکردنی دەروازە سنورییەکانی نەک بەزەبەری هێز".\nسەرۆکی دەستەی دەروازە سنورییەکانی عێراق ئاماژەی بەوەشکردووە:" لەسەرەتای ئەمساڵەوە حکومەتی فیدراڵی 537 ملیار دینار داهاتی لە دەروازە سنورییەکان دەستکەوتووە کە ئەوەش بەراورد بە ساڵانی 2018 و 2019 بەرێژەیەکی بەرچاو زیادیانکردووە".\nمستەفا کازمی، سەرۆکوەزیرانی عێراق، سەرەتاى ئەم مانگە بڕیاریدا بە کۆنترۆڵکردنەوەی سەرجەم دەروازە سنورییەکانی عێراق، بە ناردنی سوپا و هێزی دژە تیرۆری عێراقی بۆ دەروازەکان، لە پێناو نەهێشتنی گەندەڵی و دەرکردنی لەدەست گروپە میلیشیاکان.\nتەحسین خەفاجی، وتەبێژی ئۆپڕاسیۆنە هاوبەشەکانی عێراق لە لێدوانێکی تایبەتدا پێشتربە ناس کوردی ڕاگەیاندبوو، "هەموو دەروازە سنورییەکان لەچ شوێنێک بێت موڵکی ئەم وڵاتەیە و عێراقییە، ئەگەر پێویست بکات هێز دەنێرین بۆ بەرقەراکردنی سەقامگیری و ئاسایش تێیاندا".\nلەبارەی کۆنترۆڵکردنی دەروازە سنورییەکانی هەرێمی کوردستان خەفاجی وتبووی، "ئێمە لایەنێکی سەربازین و جێبەجێکارین و فەرمانەکان لەسەرکردایەتی سیاسی عێراقەوە وردەگرین، ئەگەر هەر فەرمانێک لە فەرماندەی گشتی هێزە چەکدارەکانی عێراقەوە دەربکرێت سەبارەت بەو پرسە ئەوا ئێمە جێبەجێدەکەین".\nبە فەرمانی مستەفا کازمی فالح فەياز كرايەوە بە سەرۆكى دەستەى حەشدى شەعبى\n2020.07.16 - 22:20


كانونی یه‌كه‌م 2020 – پەڕە 2 – KDPmedia\nمانگ: كانونی یه‌كه‌م 2020\nئامادە کردنی: ڕەحمان نەقشی نامیلکەی(ئاڵا و پێشمەرگە دوو هێمای نەتەوەیی کوردستان) کۆمەڵەڵێک بابەت، هۆنراوە و دیمانە سەبارەت بە رۆژی ئاڵا و پێشمەرگەی کوردستان پێشتر نووسراون و بڵاو کراونەتەوە. منیش لە دووتۆیی نامیلکەیەک دیخەمە بە چاوتان. [درێژەی بابەت]\nکۆچی‌دوایی پێشمەرگەیەکی دێرینی حیزبی دێموکرات لە سوئێد\nمەلا محەممەد گۆمانی، کە سایەتیی ئایینی وپێشمەرگەی دێرینی حیزبی دێموکرات لە وڵاتی سوئێد ماڵاوایی لە ژیان کرد. بەپێی هەواڵی گەیشتوو بە ناوەندی ڕاگەیاندنی حیزبی دێموکراتی کوردستان، ڕۆژی دووشەممە ٢٤ی سەرماوەزی ٩٩ی هەتاوی، مەلا”محەممەد گۆمانی” ناسراو [درێژەی بابەت]\nرۆژی شەممە ١٢ی دێسامبەری ٢٠٢٠ی زایینی، کۆمیتەی سوئێدی حیزبی دێموکراتی کوردستان بە بۆنەی ٢٦ی سەرماوەز رۆژی ئاڵا و رۆژی پێشمەرگەی کوردستان، وێبینارێکی بە بەشداری کۆمەڵێکی بەرچاو لە ئەندامانی حیزب لەو وڵاتە و هەریەک لە بەڕێزان [درێژەی بابەت]\n٢٠ی سەرماوەزی ئەمساڵ (١٠ی دسامبری ٢٠٢٠) بەرامبەرە دەگەڵ حەفتاودووهەمین ساڵڕۆژی ڕاگەیاندنی جاڕنامەی گەردوونیی مافەکانی مرۆڤ کە ساڵی ١٩٤٨ لەلایەن کۆڕی گشتیی نەتەوە یەکگرتووەکانەوە پەسند کرا. لە ساڵیادی پەسندکردن و ڕێزگرتنی ئه‌م بەڵگەنامە جیهانییە که وه‌ک [درێژەی بابەت]\nناوەندی چوارباخ بە هاوکاریی ڕێکخراوی کوردستان دیالۆگ، کۆڕێکیان بۆ پەردەلادان لە سەر کتێبی “دارەپێرە”ی شاعێری نە تەوەیی کورد مامۆستا “جەلال مەلەکشا” پێکهێنا. بەبۆنەی چلەی ماڵاواییی مامۆستا جەلال مەلەکشا، شاعێر و نووسەری نەتەوەییی کورد، ناوەندی چوارباخ [درێژەی بابەت]\nمیلیتاریزەکردنی بەربڵاوی شاری بانە لە لایەن هێزەکانی ڕێژیمەوە\nلە شاری بانە زیاتر لە٢٠ کەس بە تۆمەتی بەشداریکردن لە کوشتنی “فەخریزادە” سەرپەرشتی بەرنامەی ناوکی و مووشەکی ڕێژیمی ئێران دەسبەسەر کراون. هێزە ئیتلاعاتییەکانی کۆماری ئیسلامیی ئێران بە بیانووی بەدواداچوون بۆ کوشتنی “موحسێن فەخریزادە” شاری بانەی [درێژەی بابەت]\nدیداری تایبەت – بابەت :ڕووداوە سیاسیەکانی ڕۆژ، ئیران و کوردستان میوانی بەرنامە : خالید عەزیزی ، سکرتێری گشتی حیزبی دێموکراتی کوردستان\nئەگەرەکانی بەردەم کۆماری ئیسلامی و ئەرکەکانی ئێمە\nکەماڵ کەریمی ئایا دەکرێ کۆماری ئیسلامی بۆ خۆڕزگارکردن لە چنگ قەیرانە نێوخۆیی و دەرەکییەکان ڕوو لە سازان لەگەڵ ئەمریکا بکا؟ ئەمە هەرچەند بە هەبوونی عەلی خامنەیی وەک ڕێبەری بێ ئەملاوئەولای داڕشتنی سیاسەتی دەرەوە لەو ڕێژیمەدا [درێژەی بابەت]\nژن و بیرکردنەوە\nلەیلا قادری ئەگەر پێمان وابێ کە ڕەوتی بیرکردنەوە (تێفکرین) بە واتای بیرداڕێژی-یه نەک لەکارکردنی ئەقڵ، ئەوکات تێ‌دەگەین کە ئەقڵ، کۆچەمکێکە کە تەنیا تایبەت بە ڕەگەزێک نییە. ئەقڵ لە خۆی‌دا، تایبەت بە جنسییەت نییە، بەڵکوو توانایی [درێژەی بابەت]\nمافی مرۆڤ لە ئێران لە دەیەی هەشتەمی پەسندکرانی جاڕنامەی گەردوونیی مافی مرۆڤ‌دا\nد. کوێستان گادانی دەگەل ئەوەدا کە ڕەنگە پێناسە و دەست‌نیشان‌کردنی مافی مرۆڤ لە لایەن شارەزایانەوە جیاواز بێ، بەڵام هەموو بە گشتی لەسەر ئەوە کۆکن کە ماڤی مرۆڤ/مافەکانی مرۆڤ بریتین لە هیندێک ماف کە لە گەل [درێژەی بابەت]


وۆركشپێك لەسەر سكۆلەرشیپی پرۆگرامی MENA ی هۆڵەندی رێكدەخرێت – زانکۆی پۆلیتەکنیکی سلێمانی\nوۆركشپێك لەسەر سكۆلەرشیپی پرۆگرامی MENA ی هۆڵەندی رێكدەخرێت\nپڕۆژەی تۆڕی كەلەپووری كولتووری لە گرووپی توێژینەوەی كەلەپووری كولتووریی دیجیتاڵی سەر بە سەنتەری توێژینەوەی زانكۆی پۆلیتەكنیكی سلێمانی وۆركشۆپێكی كراوە بەناونیشانی (چۆنیەتی پێشكەشكردن بۆ خولەكانی پرۆگرامی مینای هۆڵەندی) رێكدەخات بۆ بەڕێز مامۆستا ئاودێر ئەحمەد.\nخولەكان چەند بوارێكی جیاواز لە خۆدەگرن وەك حكومەتی ئەلیكترۆنی، كارگێڕی، دارایی،كشتوكاڵ، وە بەڕێوەبردنی ئاو وە سەرچاوەكانی، زۆربەی خولەكان بۆ ماوەی نزیكەی دوو هەفتەیە وە سەرجەم تێچووەكانی وەك تێچووی خولەكە ,Tuition fee تیكتی فڕۆكە،هۆتێل،وە دڵنیایی تەندروستی لەسەر ئەركی حكومەتی هۆڵەندی دەبێت.\nحكومەتی هۆڵەندا ساڵانە چەند خولێكی زانستی كورت خایەن بە هاوڵاتیانی چەند وڵاتێك لە رۆژهەڵاتی ناوەڕاست و باكوری ئەفریقا بەشێوەی سكۆلەرشیپ دەبەخشێت، كە یەكێك لەو وڵاتانە عێراقە.\nمەبەست لە ئەنجامدانی ئەم وۆركشۆپە بریتییە لە:\n1.باسكردنی كورتەیەك لە سكۆلەرشیپی پرۆگرامی MENA ی هۆڵەندی و گرنگی پرۆگرامەكە.\n2.چۆنێتی نووسینی پرۆپۆزەڵی گونجاو، وە چۆنێتی ئامادەكردنی دۆكیومێنتی داواكراو لەكاتی پێشكەشكردن.\n3.چۆنێتی پێشكەشكردن و وەرگرتنی ڤیزا.\nوۆركشۆكە رۆژی چوارشەممە 2019/10/2 كاتژمێر 10ی بەیانی بۆ 1ی پاشنیوەڕۆ لە نهۆمی زەمینی بینای سەنتەری نێودەوڵەتی زمانی ئینگلیزی، سەرۆكایەتی زانكۆی پۆلیتەكنیكی سلێمانی بەڕێوەدەچێت.\nبۆ خۆتۆماركردن تكایە لەم لینكەدا خۆت ناونووس بكە.\nبایۆگرافای پێشكەشكاری و‌وۆكشۆپ:\nم.ئاودێر ئەحمەد خاوەنی بڕوانامەی ماستەرە لە بواری (Network Technology) لە زانكۆی (Huddersfield) لە وڵاتی بەریتانیا لە نێوان ساڵانی ٢٠١١- ٢٠١٢ وە مامۆستا و لێپرسراوی دڵنیایی جۆرییە لە بەشی ئەندازیاری گەیاندن لە كۆلێجی تەكنیكی ئەندازیاری گەیاندن و ئەندامی گرووپی توێژینەوەی كەلەپووری كولتووری دیجیتاڵییە لە سەرنتەری توێژینەوەی لە زانكۆی پۆلیتەكنیكی سلێمانی، ژمارەیەك توێژینەوەی زانستی لە گۆڤارە جیهانی و ناوخۆییەكاندا بڵاوكردۆتەوە و براوەی ١٠ بەخشش (گرانت)ی زانستییە لە هەریەكە لە وڵاتانی ئەمریكا، ئەڵمانیا، هۆڵەندا، و كۆماری چیك.\nنیسان 1, 2015


حه‌كیم وعه‌بادى جه‌خت له‌هه‌ڵبژاردنى كه‌سایه‌تییه‌كى میانڕه‌و ده‌كه‌نه‌وه بۆ وه‌رگرتنى سه‌رۆكایه‌تى حكومه‌ت\nسه‌ید عه‌ممار حه‌كیم سه‌رۆكى ڕه‌وتى حیكمه‌ى نیشتمانى له‌گه‌ڵ حه‌یده‌ر عه‌بادى سه‌رۆكى هاوپه‌یمانى نه‌سڕ پێشهاته‌كانى دیمه‌نى سیاسی له‌عێراق وناوچه ودۆسییه حكومه‌تى نوێیان تاوتوێ كرد.\nنوسینگه‌ى حه‌كیم له‌ڕاگه‌یه‌ندراوێكدا كه‌ده‌ستى ئاژانسى هه‌واڵى عێراقیه(اه‌ع)كه‌وتووه بڵاویكرده‌وه:سه‌ید عه‌ممار حه‌كیم سه‌رۆكى ڕه‌وتى حیكمه نیشتمانى له‌نوسینگه‌ى خۆى پێشوازى له‌حه‌یده‌ر عه‌بادى سه‌رۆكى هاوپه‌یمانى نه‌سڕ كردووه بۆ تاوتوێ كردنى پێشهاته‌كانى دیمه‌نى سیاسی له‌عێراق وناوچه‌كه ودۆسییه‌ى حكومه‌تى نوێ.\nبه‌پێ ڕاگه‌یه‌ندراوه‌كه ،هه‌ردوولا جه‌ختیان له‌سه‌ر گرنگى هه‌ڵبژاردنى حكومه‌تێكى نوێ كردووه له‌سه‌ر بنه‌ماى ئاسته‌نگییه‌كانى ئه‌م قۆناغه وئه‌و نه‌خشه رێگایه‌ى مه‌رجه‌عیه‌تى باڵا دایناوه،هه‌ردوولا به‌پێویستیان زانیوه كار له‌سه‌ر دوورخستنه‌وه‌ى عێراق له‌ململانێ نێوده‌وڵه‌تی وهه‌رێمایه‌تییه‌كان بكرێت وعێراق نه‌بێته گۆڕه‌پانى یه‌كلاكردنه‌وه‌ى به‌رژه‌وه‌ندییه‌كان.\nهه‌ردوولا ئه‌وه‌یان به‌گرنگ زانى په‌یوه‌ندییه‌كانى عێراق له‌سه‌ر بنه‌ماى به‌رژه‌وه‌ندى هاوبه‌ش ورێزگرتن له‌سه‌روه‌رى وده‌ستێوه‌رنه‌دان له‌كاروبارى نێوخۆیی بێت ،دووپاتیشیانكرده‌وه ده‌بێت سه‌رۆكى حكومه‌ت كه‌سایه‌تییه‌كى میانڕه‌و بێت وتواناى گه‌ڕاندنه‌وه‌ى شكۆى وڵاتى هه‌بێت وداواكارییه‌كانى خۆپیشانده‌ران جێ به‌جێ بكات وئاماده‌كارى بۆ هه‌ڵبژاردنى پێشوه‌خته بكات وجێ ڕه‌زامه‌ندى گه‌ل بێت.\nبه‌پێ ڕاگه‌یه‌ندراوه‌كه هه‌ردوولا داواى یه‌كڕیزى نیشتمانییان كرد بۆ رووبه‌رووبونه‌وه‌ى ئاسته‌نگییه‌كان وهێزه سیاسییه‌كان به‌به‌رپرسیارێتى نیشتمانى خۆیان هه‌ستن.


شەنگار سابیر: خۆشەویستی و بە ئاگا ھاتنەوەیی جانەوەرەکە- لە بارەی زنجیرەی گەمەیی تەختە پادشاییەکان. بەشی سێھەم و کۆتایی. – WTARIKURD\nشەنگار سابیر: خۆشەویستی و بە ئاگا ھاتنەوەیی جانەوەرەکە- لە بارەی زنجیرەی گەمەیی تەختە پادشاییەکان. بەشی سێھەم و کۆتایی.\nزۆر بەسادەیی و لە کورتترین پێناسەدا ھیچ ھێزێکی دڕندە نیە ساتێک لە ساتەکان مەلمەسی لەتەک خۆشەویستیدا نەبێت. لێرەدا زیاتر لەسەر خۆشەویستی دەوەستین لەبەر بەکارھێنانی ووشەکان و ھاوکات کۆیی چیرۆکەکەش، ئێمە وەک بینەر تەنھا سەروکارمان لەگەڵ خۆشەویستیدایە وەک سەبجێکتێکی مەتاتی کە توانای جێگرتنەوەی خۆی ھەیە لە پەیوەندی نێوان دوو کەسەوە تا نزیکایەتی دوو تاقمی جیاواز و تەنانەت حزوری بەردەوامیشی لەناو سیاسەت دا ھەیە. بە کەم نەزانینی مۆتیڤی خۆشەویستی لەناو زنجیرەکەدا وەک مۆتیڤێکی وون و تا ئەندازەیەکیش ئاڵۆز، لەبەر ئەوەی ھەرکاتێک خۆشەویستی لە شوێنیکی زنجیرەکەدا سەرھەڵدەدات، بەردەوام جۆرە < دژێکیش > لەگەڵیدا لە دایک دەبێت و سەرھەڵدەدات ، وەک ئەویش گەورە دەبێت.\nجارێکیتر دەگەڕێینەوە لای سلاڤۆی ژیژەک کە بەم دواییانە وتارێکی لەسەر ھەمان زنجیرە نوسیبوو، لە جێگەیەکدا دیالۆگێکی < دینیریس> مان وە بیر دێنێتەوە کە تیایدا بە جۆن سنۆو دەڵێت: ئەگەر تۆ من وەک شاژنی خۆت بناسێنیت و منت وەک شاژن خۆشبووێت، ئەوکات با ترس لەو پەڕی ھێزدا بێت. جنون دينيريس فانتازيا ذكورية/ سلافوي جیجیک/ ترجمة: أمير زكي.\nلێرەدا خۆشەویستی بە جۆرێک لە جۆرەکان گرێدراو و درێژکراوەی ئۆبجێکتیڤیتەکانی پێش خۆیەتی. ئەوەی وا دەکات بەو کتوپتڕییە دینیریس و جۆن بکەونە خۆشەویستیەوە تەنھا لە بەر ھۆیەکی سادەیی خۆشەویستی کچێک بۆ کورێک یان بە پێچەوانەوە نیە، بەڵکو زیایر ھەڵگری خەسڵەتێکی سیاسیانەشە لە ناوەوە. سیاسەت و ویستی دەسەڵات دەتوانن بەردەوام گەمەیی سەیر بکەن، وابکەن دوو مرۆڤ لە ناکاو ببنە خۆر و مانگی یەکدی و رۆژێکیش داوا لە پاسەوانێکی شەو بکات خۆشیی بوێت.\nبە تەواوەتی مەبەستم خۆشەویستی یەکەمی دینیریسە بۆ خاڵ دراگۆ کە پێی دەوت خۆر و مانگی من، بەڵام لە راستیدا دینیریس ئاماژەیی بۆ جۆرە یارییەکیتر دەکرد کە ئەوکات لای بینەر ونبوو.\nشاژنە شێتەکە پێویستی بە خۆشەویستی بوو تا لە دەسەڵاتدا بەردەوام بێت، ھەمووان دەبوو ئیگۆی دینیریس تێر بکەن، دەبوو کە سێک ھەبێت خۆشی بووێت و لە پێناویشیدا بمرێت ، تا لە ڕێگەیەوە ئیگۆی خاوەندارێتی خۆی تێر بکات و ھەست بە شکانی ئیفتیخاری نەکات. لە راستیدا ئیفتیخاری پادشایەک یان حاکمێک تەنھا دەسەڵاتەکەی نیە، بەڵکو ئەوان پێویستیان بەوەیە ببنە حاکم و سەردار تا خەڵکی پیایاندا ھەڵبدەن و خۆشییان بوێین و ئیگۆیان تێر بکەن. ئیگۆ ئەو جانەوەرە ترسناک و ئاڵۆزەیە کە لەگەڵ یەکەم بەرکەوتەیدا لەتەک ووشەیی خۆشەویستیدا زیاتر لەھەر کاتێکیتر بە ئاگا دێت و جڵەو دەگرێتەوە دەست. ئەوکاتەی ھەستدەکەیت لەبەر ھەر ھۆکارێک و بە ھەر ڕێگەیەک بێت کە کەسێک پێت دەڵێت خۆشمەوێیت یان خۆشتبووێم، جۆرە خاوەندارێتیەک لە تۆ سەرھەڵدەدات بەرامبەر بە خۆت، تا زیاتر خەڵکی خۆشیان بووێت نرخی زیاتر لەسەر خۆت دادەنێت و وەک بەنرخترین سەبجێکت لە خۆت دەڕوانیت. لۆژیکێکی زۆر سادەیە، تەواوی فەرمان ڕەواکان پێویستیان بە فیداکاری و خۆشەویستی ئەویدیکەیە،\nئەویدیکەی گرگن و ترسنۆک و کۆیلە. دینیریس و شاژنەکەی کینگزلاندین لە ڕوبەروو بوونەووی کۆتایدا\nھەردوکیان بە یەک جۆرە دیسپلین ئیشیان دەکرد، یەک میتۆدیان ھەبوو ، بردنەوە و بەس، ئەم بردنەوەیەش بۆ ئەوان تەنھا پرسی ئیگۆیە و ھیچیتر. لێرەدا ئەوانەی\nزیاتر لە یاری خۆشەویستی بزانن ئەوا زیاتر لەھەر کەسێک نزیکن لە کورسی دەسەڵاتەوە.\nلە راستیدا من باوەڕم بەوە نیە جەنگی ژیان و مردن لە سیاقێکی ئایدۆلۆژیدا مامەڵە بکەم، لێرەدا بەتەواوی نازانم مەبەستی دەرھێنەر چیە لە دروستکردنی جەنگێک لە نیوان ژیان و مردندا. سوپای مردن مردوو بێت و سوپاسی ژیان زیندوو، ئەگەر وەک تەکنیکیش بێت و بۆ جوانکردنی چیرۆکەکە بێت، ھێشتا لەو باوەڕەدا نیم ژیان بەسەر مردندا وەک گەمەیەکی سینەماییش بێت سەرکەوێت. مردن لێرەدا جۆرە شپرزەییەک دروستەکات، مردووەکان کە مردوون و ھیچ بەھانەیەکیان بۆ مردن نیە، تەنھا لە پێناو سڕینەوەی یادەوەری مرۆڤدا شەڕدەکەن، یاخود ئەمەش جۆرە گەمەیەکی ئایدۆلۆژیە کە دەتوانێت وابکات مردووەکان لە خۆشەویستیان بۆ ژیان شەری زیندوەکان بکەن.\nدینیریس کە بەژداری لە جەنگی مردووەکاندا کرد دیسان لەبەر ئەو ھۆیە سادەیە نەبوو کە جۆن سنۆوی خۆشدەوێت، دینیریس پێویستی خوڵقاندنی ئوستورەی نوێ بوو تا ژمارەی مەعشوقەکانی زیاد بکات، سێکس وەک بکەرێکی نوێ و ئارەزویەکی سادیستی لە دینیریس دا سەرھەڵدەدات، بەوەی لەسەرەتاوە چیتر ڕێگە نادات تەنھا ئەم لە ژێر خاڵ دراگۆ دا بناڵێنێت، دەبێت ئەمیش ئیدی بێتە سەرەوە. لەراستیدا ئەمە ھەڵگری ھیچ دروشمێکی فیمینیستانە نیە ھێندەی وەک ژیژەک دەڵێت ئارەزوییەکی نێرانەیە. لێرەدا وردتر دەتوانین لە خۆشەویستی دینیریس بگەین بۆ ئەوانیتر، ئەو لە کاتێکدا کەسێکی خۆشدەوێت و لای پەسەندە کە جگە لەوەی دەبێت بۆی بنوشتێتەوە و خۆشیبووێت، ھاو کات دەبێت بوێری ئەوەشی تیابێت جۆرێک لە بەرەنگاری ئایدیایی جیاوازی دینیریس ببێتەوە، لێرەوە دینیریس بەردەوام لەگەڵ ئەو کەسانەدا دەکەوێتە ململانێوە تا ھێزی خۆی خاڵیبکاتەوە.\nدەکرا جۆن سنۆو داواکەی دینیریس پەسەند بکات و نەی کوژێت، جیھان چی لێدەھات ئەوە پرسیارێکە و لێرەدا دەرفەتی وڵام دانەوەیمان نیە، بەڵام ئەوەی بۆ ئێمە گرنگە کوشتنەکەیەتی. جۆن سنۆویش ئەوی خۆشدەویست، بەڵام دیسان ئەوەی وایکرد جۆن ئەو کەسە بکوژێت کە خۆشیدەوێت، ھەستکردنە بە جۆرێک لە شانازیی، شانازییەک کە درەنگ دەبیسترێت یان ڕەنگە ھەر نەشبیسترێت، بەڵام غروری جۆن سنۆو لەو پەڕی بەرزیدا دەمێنێتەوە بەوەی جیھانی لە شاژنێکی شێت ڕزگار کردووە. جۆن دەیزانی گەر نەی کوژێت ھیچ کات ناتوانێت وەک ئەو ئیگۆی خۆی تێر بکات، چونکە ئەو کات دینیریس فەرمان ڕەوا دەبوو، جۆنیش مەعشوقێکی عابید.\nبورهان شێخ ڕەئوف: داخستنى بنکەو بارەگاکانى حەشدى شەعبى هەنگاوێک بە ڕێگاى ڕاستدا.\nفریدریک جەیمسۆن: ئۆروپا و ئەوانەى تر.


هۆکارەکانی دڵەکوتێ (خێرا لێدانی دڵ)\nهۆکارەکانی دڵەکوتێ (خێرا لێدانی دڵ)\nدڵەکوتێ هەندێ جار پەیوەندی بە نەخۆشیەکانی دڵەوە هەیە وەک" بەرزەفشاری خوێن (زەخت)، تێکچونی کارەبایی دڵ، سستبوونی دڵ (عجز القلب)، نارێکی لێدانی دڵ (AF، SVT)، نەخۆشی زمانەکانی دڵ، گرێی شێرپەنجەیی دڵ، جەڵتەی دڵ و جەڵتەی سیەکان.\nدكتۆر داهات حەوێزی پسپۆری نەخۆشیەکانی هەناوی و شەکرە باس له‌وه ده‌كات كه هەندێك نەخۆشی تریش دەبێتە هۆی دڵەکوتێ وەکو:لەرز و تا، کەم خوێنی، نەخۆشیەکانی غودە، گرێی ڕژێنی سەرگورچیلە،دابەزینی زەخت، دابەزینی شەکری خوێن.\nئه‌م پزیشكه ئاماژه بۆ ئه‌وه‌ش ده‌كات سه‌باره‌ت حاڵەتەکانی وەکو هیلاکبون، دڵەڕاوکێ (قەلەقی)، سکپڕی، جگەرەکێشان، مەی خواردنەوە، خواردنەوەی لەڕادەبەری چا و قاوە، بەکارهێنانی دەرمانەکانی ڕەبۆ و حەبی غودە و هەندێ دەرمانی زەخت لەوانەیە ببێتە هۆی دڵەکوتێ.


📝 پێکهێنانی لیژنە لەسەر عەبدوللەتیف سەلەفی وەڵگەنۆمەل\n📅 زمان اضافه کردن Aug 10 2016 4:06PM\n👁 اێ بەخشە 4,271 گل سئرکریائە(دێینە)\n... [ فرەتر(ویشتر)... 👁] ✖ ✖ 0 0 ✔ 62% ✍ هـ.ب. 10-8-2016 16:06:31\n📝 پەیامێک لەعەبدوللەتیف سەلەفیەوە وەڵگەنۆمەل\n📅 زمان اضافه کردن May 13 2016 9:07AM\n👁 اێ بەخشە 2,136 گل سئرکریائە(دێینە)\nبسم الله الرحمن الرحیم الحمدلله رب العالمین، والص [ فرەتر(ویشتر)... 👁] ✖ ✖ ✖ 0 0 ✔ 66% ✍ هـ.ب. 13-5-2016 9:07:39\n👫 عەبدوللەتیف ئەحمەد مستەفا - عەبدوللەتیف سەلەفی- باوکی عەبدولحەق زنی نۆیسە (ژیان ناۆمە)\n📅 زمان اضافه کردن Jan 28 2012 5:49PM\n👁 اێ بەخشە 4,437 گل سئرکریائە(دێینە)\nناوی تەواوی (عبدالطیف أحمد مستەفا)یە، لە ساڵی 1969 [ فرەتر(ویشتر)... 👁] ✖ ✖ 8 0 ✔ 99% ✍ ر.س. 28-1-2012 17:49:13\n📕 میحنەتی خەلقی بوهتان سکانداڵەکەی عەبدوللەتیف سەلەفی کتاووخانە\n📅 زمان اضافه کردن Sep 23 2019 10:55PM\n👁 اێ بەخشە 967 گل سئرکریائە(دێینە)\nنووسین و کۆکردنەوەی:  محەمەد هەریری چاپی ئیلکتر [ فرەتر(ویشتر)... 👁] 📕 ✖ 1 1 ✔ 99% ✍ س.ئـ. 23-9-2019 22:55:27\n| زمان دؤرسکردن وەڵگە(پەڕە): 9,75 ثانیه(اێس)


دۆخەکە هاوار دەکات یەکگرتووبین!\nشەممە, 17. 10. 2015\tخەلیل جەنگی\nماوەیەکە ڕۆژهەڵاتی ناڤین بە گشتی‌و کوردستان بە تایبەتی بە قۆناغێکی زۆر هەستیار‌و هاڵۆزدا تێپەڕ دەبێت.مەسەلەی تیڕۆریزم‌و جۆرەوانی زلهێزەکانی ناوچەکە‌و جیهان لەم دەوەرە تادێتو وەزعەکە زیاتر دەشێوێنێت‌و ئاگری شەڕو ئالۆزییەکان زێدەتر دەکات کە لەداهاتوویەکی نیزێک دا بە دڵنیاییەوە زۆربەی وڵاتانی ناوچەکە لەخۆ دەگرێت‌و تووشی دابەش بوون‌و لەت لەت بوونیان دەکات بۆ نموونە ئێران ...لێرەدا لایەنەکانی کورد بە گشتی دەبێ بە سیاسەتێکی درووست‌و ژیرانە کەڵک لە دژبەرانی داگیرکارانی کوردستان وەربگرن بۆ نموونە ئیسرائیل دەتوانێت دۆستێکی باش بێت بۆ کورد هەروەها حیزب‌و لایەنە دژبەرەکان وەکوو بەلوچەکان‌و عەڕەبەکان‌و ئازەرێکان‌و ... کە دژی کۆماری ئیسلامی ئێران‌و هەروەها لە تورکیا‌و ئێراق‌و سوریاش بەهەمان شێوە کە کورد بەمجۆرە زیاتر دەتوانێت هیزی خۆی بەرامبەر دوژمن بەکاربێنێت‌و مەڕامەکانی بەکەڵک وەرگرتن لەم فاکتەرانە بەرەوە پێشتر بەرێت‌و زیاتر گوشار بخاتە سەر دوژمنانی‌و سەریان لێ بشێوێنێت تا ئەوەندە سەرقاڵ وسەر لێ شێواویان بکات دوژمن ئیتر توانای بەرەنگار بوونەوەی سەربازی‌و سیاسی لە ناوچە کوردستانییەکان کەم ببێتەوەو نەمێنێت سیاسەتی بەکار هێنانی هێزئازادیخوازەکان‌و فاکتەرە مەجودەکانی تر لە ناوچەکەدا دەتوانێت قازانجێکی باشی بۆ کورد هەبێت بە گشتی ...بە پێی هێندێک لێکدانەوەی سیاسی جیهان بە تێپەڕ بوونی هەر سەدەیەک ئاڵوگۆڕێکی بنەڕەتی بەخۆیەوە دەبینێت کە لەم ئاڵوگۆڕانەدا زۆر دەوڵەتی گەورە بچوک دەبنەوەو هێندێک کیان‌و وڵاتی نوێ لە دایک دەبن.بە هاتنە ئارای ئەم گۆڕانکارییانە هەستی نەتەوایەتی‌و یەکگرتوویی گەلانی ژێر دەست‌و ستەم لێکراو دەتوانێت ببێتە هەوێنی لە دایک بوونی ئاواتەکانیان، لە ڕابردوودا دەخوێنینەوە یاخود بینیومانە هەستیاری گەلانی ناوچەکە توانیوییەتی مافەکانیان دەستەبەر بکات‌و زۆر دەوڵەتی بچوک بچوک دەقەوارەی جیاجیادا لە دایک بوونەو تا ئێستاشی دەگەڵدابێت بەردەوامن.لە دوای کۆتایی جەنگی جیهانی یەکەم‌و دووهەم هەموو جیهان گۆرانگاری سیاسی‌و نیزامی‌و جیۆپۆلیتیکی زۆر قوڵی بەسەرداهات بۆ نموونە شووڕەوی بوو بەچەندین وڵاتی بچووک بچووک‌و ئاڵمانی نازی لەناو چوو‌و چەند ناوچەی ستڕاتیژی لە ئێران جیابوونەوەودەسەڵاتی عوسمانی تێک شکاو هەروەها ئەمەریکا بوو بە جەمسەرێکی بەهێز لەسەر ئاستی جیهان‌و بە گشتی سیاسەتی ئیستیعمار‌و داگیرکاری سیاسی‌و ئابوری وڵاتانێکی وەکوو فەڕانسەو ئەڵمانیا وبەڕیتانیا و... لە ڕۆژهەڵاتی ناوەڕاست‌و وڵاتانی ئەفریقی کۆتایی پێهات‌و زۆربەی گەلانی ناوچەکە دۆخەکەیان هەڵسەنگاند‌و بە یەکدەستی توانیان ئازادی خۆیان مسۆگەربکەن‌و خۆیان لە چنگ پۆتین وچەکمەی داگیرکاران نەجات بدەن‌و ببن بە سەروەری خۆیان‌و خاکەکەیان بەڵام لە هەمووی ئەم ئاڵوگۆرە بنەڕەتی‌و سەرەکییانەی کە لەسەر ئاستی ڕۆژهەڵاتی ناوەڕاست بە تایبەتی هاتەئاراوە گەلی کورد تا ئێستاش نەیتوانیوە خۆی وەکوو نەتەوەیەکی جیاواز‌و کیانێکی سەربەخۆ بسەپێنێت کەواتا هۆکارەکانی دەبێ چی بن کە لێرەدا بە کورتی باسی لێوەدەکەین!\nهۆکارەکانی سەرهەڵدانی ڕاپەڕینەکانی گەلی کورد بە گشتی بریتین لە ١.ژێردەست بوون ٢.نەبوونی دەرەتانی گەشەکردن ٣.بەش خوراوی ٤.نەبوونی دەسەڵاتی سیاسی ٥.زەبروزەنگ ٦.ستەمی نەتەوایەتی‌و فەرهەنگی ٧.کاولکاری ٨.ناعەداڵەتی‌و هەڵاواردنی ڕەگەزی ٩.نەبوونی کیانێکی سیاسی دیاری کراو وزۆر هۆکاری تر....\nبە پێی ئەم خاڵانەی سەرەوە گەلی کورد دەستی داوەتە راپەڕین‌و بەدەیان جار سەرکەوتن‌و شکستی بەدەست هێناوە بەڵام هۆکاری وەدەست نەخستنی دەسەڵات‌و سەربەخۆیی دەگەڕیتەوە بۆ ١.نەبوونی تەجرووبەی سیاسی‌و حکومەت داری ٢.نەبوونی بەرنامەیەکی ڕێک‌و پێکی سیاسی وئابوری ٣.نەبوونی پشتیوانی دەرەکی ٤.نەبوونی خوێندەواری‌و نزم بونی ئاستی تێگەیشتنی خەڵک بە گشتی ٥.زاڵ بوونی نیزامی عەشیرەیی ٦.دژایەتی‌و ناتەبایی نێوان تایفەو عەشیرەکان ٧.خەیانەت ٨.سازشکاری‌و پێک هاتنی وڵاتانی زلهێز لەسەر کێشەی کورد ٩.ڕێبەری جوڵانەوەکان هەمیشە لەدەست ئاغاو دەرەبەگ دابووە ١٠.نەبوونی ستڕاتیژی سیاسی‌و نیزامی تۆکمە ١١.نەبوونی یەکگرتوویی ١٢.نەبوونی بەرنامەی ئابوری‌و دەیان هۆکاری تر....\nهەروەها دەمهەوێ باسی ئەوەی بکەم کە بۆچی شۆڕشەکانی نەتەوەی کورد بۆ دەستەبەرکردنی مافی نەتەوایەتی زۆری خایاندووەو تا ئێستاش هەر درێژبۆتەوە؟\n١.دابەش بوونی کوردستان بەسەر ٦وڵات ٢.دابڕدابڕ بوونی هیزەکانی کورد لە سەرتاسەری کوردستان ولاواز بوونیان ٣.پێک هاتنی باری فەرهەنگی جیاواز لەناو بەشەکانی کوردستاندا ٤.چەند بەرابەر بوونی هێزی دوژمنان ٥.نەبوونی هێزی پشتیوانی بۆ کورد ٦.نەبوونی ڕیگا بۆ زەریا ٧.دەست تێوەردانی وڵاتانی دراوسێ‌و بێگانە لەناو کوردستان‌و چەندین نموونەی تر...\nکەواتا بەهەمووی ئەم هۆکارانە ئێمە ئێستا خاوەنی دەوڵەتی خۆمان واتا دەوڵەتی کوردستان کە خەونی لەمێژینەی گەلەکەمان بووە نین،باشە دەبێ چی بکەین کە ئێمەش وەکوو گەلانی تر سەربەست‌و ئازادبین‌و ببین بە خاوەنی خۆمان؟\n١.وەلانانی بوغز‌و ڕق‌و کینە ٢.پیادەکردنی سیستەمێکی دێموکرات بۆ هەڵپژاردنەکانی ناو حیزب‌و حکومەتی باشوری کوردستان٣.خۆبەدوور گرتن لە دەمارگرژی ٤.وەلانانی ناوچەگەرایی‌و خزم خزمێن ٤.ڕەپێش خستنی بەرژەوەندی گشتی ٥.پەروەردەی باش‌و سەردەمیانە ٦.بەرەپێدان‌و کارکردن لەسەر هەستی نەتەوایەتی‌و بردنەسەری ٧.راستگۆیی‌و کاری هاوبەش ٨.بەستنی کۆنگرەی نەتەوەیی ٩.پێک هێنانی سوپای میللی ١٠.داکۆکی حیزبەکان لەسەر مافی نەتەوایەتی‌و سەربەخۆیی ١١.خۆبەدوورگرتن لە سیاسەت‌و سیستەمی عەشیرەیی،ئیسلامی،کۆمۆنیستی ١٢.هاوکاری سیاسی‌و ئابوری تۆکمە١٣.پەرەپێدان بە سیستەمی خوێندنی باڵا ١٤.کۆک بوون لەسەر هێما نەتەوەییەکان ،...\nبە دڵنیاییەوە ڕەنگە زۆر خاڵی دیکەش هەبن کە من دێرەدا تەنیا ئاماژەم بەوەندانە کرد بە کورتی!\nحیزبەکانی ڕۆژهەڵات لە تووشی دابڕان‌و لێ جیابوونەوە هاتوون دەبێ خۆیان یەکلایی بکەنەوە یا سیستەم‌و ئەساسنامەو پڕۆگرامی خۆیان لەیەک جیابکەنەوە یان نا دوو حیزب‌و سێ حیزب بەیەک ناو‌و یەک بەرنامە مانای نییەو شەڕە کورسی‌و دەسەڵاتیش هیچ ئاکامێکی نابێت تەنیا ڕێگای بەردەم ئەوەیە کە بە نەرمی‌و برایانە یەکگرتووبن‌و ناوماڵی خۆیان یەک بخەن ئەگینا دەستێک بەتەنیا تەقەی نایەت‌و گەلیش چیتر بەمجۆرە قەبوڵ ناکات کەواتا مەحکومن بە یەکگرتن!\nحیزبەکانی باشور دەبێ وشیاری هێژموونی سیاسی‌و سەربازی ئێران‌و تورکیا ببن لە ناوچەکەدا‌و نەکەونە ژێر کاریگەر‌و فێڵ‌و تەڵەکەی فارس‌و تورکەکان‌و تەنانەت عەڕەبەکانیش.باشوورییەکان دەبێ باش بزانن لەم دۆخەدا سازشی برایانە رەمزی سەرکەوتنیانەو بە یەکدەنگی‌و ئاقڵانە دەبەرەی هاوپەیمانەتی ئامریکادا جێگای خۆیان زیاتر بکەنەوەو‌و خۆیان وەکوو هێزێکی کاریگەر باوەڕ پێکراو نیشان بدەن‌و خۆیان بسەلمێنن تا لە دوا ڕۆژی ئاڵوگۆڕەکانی ناوچەکەدا لە بە دڵنیاییەوە بەرەی ڕۆژئاوا براوەی سەرەکییە بە هۆی دۆستایەتی ئێران‌و پاڵوەدان بە بەرەی ڕووسیا دۆڕاوە نەبن.سیستەمی سەرۆکایەتی هەرێم دەبێت بە شێوەیەکی دێمۆکراتی بێت جا چی لەلایەن خەڵک هەڵبژێردرێت چی لەناو پەڕلەمان.بەهۆی گرژی‌و نێوان ناخۆشی دەگەڵ بەغدا دەبێ بڕیاری یەکلایی کەرەوە بدەن چۆن بەغدا ئیتر بۆ کورد نابێتە ماڵ! دەبێ باری گوزەرانی خەڵک‌و داواکارییەکانیان تا جێگای مومکین جێ بە جێ بکەن‌و نابێت بە دەمارگرژی‌و ناکۆکی نێوان حیزبەکان هەرێمەکە بەرەو هەڵدێرببەن!\nلە باکوری کوردستان لایەنەکان دەبێ کەڵک لە خەباتی پەڕلەمانی‌و مەدەنی وەرگرن‌و ڕیگە بەیەکتری بدەن خۆیان بناسێنن‌و ڕیکلامی خۆیان بکەن.پکک چیتر نابێت بە هیوای ئێران دەگەڵ تورکیا جۆرەوانی سەربازی بکات دەبێ بزانێت باشترین خەبات لە باکور بە دژی تورکی داگیرکەر تەنیا خەباتی پەرلەمانە!\nلە ڕۆژئاوا ی پ گ دەبێ ڕێگە بە هەموو هێزەکانی تر بدات کار‌و چالاکی خۆیان بکەن‌و ئیتیفاقی سیاسی‌و سەربازی لە نێوانیان دا پێک بهێنرێت.پکک ش دەبێ هێژمۆنی خۆی لەسەر ڕۆژئاوا لابدات دەگەڵ هەرێم هاوکاری باشتر بەڕیوەچوونی کاروباری سیاسی‌و سەربازی لایەنەکانی ڕۆژئاواببن‌و خۆیان بە دوور بگرن لە خۆسەپاندنی سیاسی!\nبە گشتی حیزبەکانی کوردستان دەبێ لەم دۆخەی ئێستادا کە خەریکە شەڕی دووجەمسەری درووست دەبێتەوە لایەنی براوە هەڵبژێرن‌و بەیەکەوە لەسەر داواکارییەکانی گەلی کورد بە گشتی کۆک‌و تەباو یەکدەنگ بن!لێرەدا کۆنگرەی نەتەوەیی دەتوانێت دەوری سەرەکی بگێڕێت کە بە دڵنیاییەوە بەستنی ئەم کۆنگرەیە پێویستی ئەوەیە کە لایەنەکان لە هێندێک داخوازی خۆیان بکشێنەوەو لە سیاسەتی خۆسەپاندن خۆ ببوێرن!\nقسەی کۆتایی من بە حیزبە کوردییەکان ئەوەیە کە بەتەمای هاوپەیمانەتی‌و هاوکاری سەربازی هیچ کام لە وڵاتانی داگیرکەر‌و بەرەکەی ڕووسیا نەبن چۆن داهاتوویان وێرانە هەروەها چیتر لە بەرامبەر ئێرانیش دا ملیان حیزنەکەن ئێران ئەو هێزە نییە بتوانێت لەبەرامبەر ئیڕادەی گۆڕانکاری‌و شەپۆلی دێموکڕاسی کە باڵی بەسەر ناوچەکەدا کێشاوە ڕابوەستێت!هێزی کورد ئەگەر یەک بێت نەک هەر ئێران بگرە هەموو داگیرکارەکانیش بەیەکەوە بن دەرەقەتی نایەن ئەمڕۆ کورد جگە لە خۆی پشتیوانی دەرەکیشی بخۆی مسۆگەر کردووە کە هەنگاوی ئاقڵانەی گەرەکە تا ئەم دەستکەوتە مێژووییە پەرە بستێنێت نەک لەبار ببردرێت بە هۆی گەمژەیی سیاسی‌و نەزانی هێندێک لایەن!\nلە وەزعی هەستیاری ئێستای ناوچەکەدا بە گشتی‌و کوردستان بە تایبەتی دەبێ هەموو تاکێکی کوردی ناو کۆمەڵگای کوردستان بەپێی قەوارە ودەسەڵاتی خۆی ئەرکی نشتیمانی ونەتەوایەتی خۆی بەجێی بگەیێنێت‌و پاڵپشتی هێزی پێشمەرگەی کوردستان‌و ئارامی ناوکوردستان بێت.لاوان‌و گەنجەکانی ئێمە وەکوو نەوەی ئێستاو داهاتوو دەبێ زیاتر لەوە وشیاربن لەبەر ئەوەی کە جوودا لەهەموو سیاسەتەکانی ئەم ئالۆزییەو شەڕو پێکدادانەکانی ناوچەکە شەڕ شەڕی فەرهەنگ‌و کلتور‌و خۆسەپاندنە!کەواتا ئەگەر لاوەکانمان هەستی نەتەوایەتی‌و نشتیمان پەروەرییان بەرزنەبێت ڕەنگە بکەوینە بەر لافاوی شوێنیزم‌و ڕاسیسمی تووندی تورک‌و فارس‌و عەڕەبەکان کە بە دڵنیاییەوە ئەمجارەیان زەبرێکی کوشندە بە نەتەوەکەمان‌و خاکەکەمان دەکەوێت!\nدەبینین‌و شایەتی ئەوەین کە هێزەکانی پێشمەرگە لەسەرانسەری کوردستان‌و لە مەیدانی جەنگ دژی تیرۆریزم بەتایبەتی بۆ پارێزگاری ئەم نشتیمانە کوردییە بە لەخۆ بردوویی‌و گیان فیدایی ژیان‌و بنەماڵە‌و خۆشەویستەکانی خۆیان جێ هێشتووەو بۆ ئازادی وبەختەوەری گەلەکەیان واتا ئێمە دەجەنگن ئەوان لە بەرامبەر دوژمنانی دڕندە‌و تیڕۆڕێستەکانی داعشی ئیسلامی‌و سەرجەم دوژمنانی گەلی کورد شێرانە ڕاوەستاون‌و بەشانازییەوە ڕۆحی شیرینیان بۆ ئەم نشتیمانە دەبەخشن کەواتا ئەرکی ئێمە وەکوو تاکێکی کورد‌و کوردستانی ئەوەیە کە ئەگەر ناتوانین چەک لەشان بکەین ببین بە هاوڕێ‌و پشت‌و پەنای پێشمەرگەکانمان‌و بە هەر شێوەیەک کە بۆمان دەکرێت پێیان بڵێین کە ئێمەش دەگەڵتانین ئەوە گەورەترین پشتیوانییەو لە هەمان کاتیشدا گەورەترین موژدە‌و دڵخۆشییە بۆ هێزەکانی پێشمەرگە تا دوو ئەوەندە ورەیان بەرزببێتەوەو باشتر ئەم جەنگە بکەن چۆن ئەوانن کە ژیانی گەلی کورد بە گشتی یەک لایی دەکەنەوە لەم مەیدانە نوێیە...!\nهەموومان دەزانین کە هەموو کەس ناتوانێت چەک لەشانی بکات‌و ببێت بە پێشمەرگە بەڵام ئەی خۆ دەتوانین لانی کەمی بە شێوەیەک بە پێی دەسەلات‌و توانای خۆمان هەریەکەو بە جۆرێک پاڵپشتی براو خوشکە پێشمەرگەکانمان بین دڵنیام هەموو تاکێکی بچووک‌و گەورەی ئەم کۆمەڵگایە ئەوەی لە دەست دێت.\nدەمهەوێ بیرەوەرییەکی خۆم باس بکەم؛دەگەڵ چەند هاوڕیی پێشمەرگەم لە ساڵی ٨٨ واتا ساڵی ٢٠٠٩ لە یەکێک لە گوندەکانی شاری نەغەدە لە ڕۆژهەڵاتی کوردستان بووین لە ماڵیک دانیشتبووین کە دۆستی خۆمان بوو‌و کەسێکی یەکجار نشتیمان پەروەر‌و پێشمەرگە دۆست بوو باسی دۆخی کوردستان‌و حیزبی دێموکرات‌و دواییش باسی وەزعی ژیان‌و گوزەرانی پێشمەرگەکانمان کرد بە گشتی دەو قسانە دابووین کە کوڕە بچکۆلانەکەی کاک س.ا بە ناوی محەمەد دەگەڵ دایکی کە چایی بۆ هێنابووین هاتە لای ئێمەو بەرامبەرمان چۆکی داداو دانیشت! دەستی لە پشتەوە شاردبۆوە یەکێک لە کوڕەکان بە پێکەنینەوە کوتی ها سەگباب ئەوە چیت پێی داوەرە لای مامی خۆت بزانم! دەستی هێنایە پێشوو کوتی مامە ها ئەوە داخڵەکەی منە هەموو ڕۆژێ کە دایکم پارەم پێ دەدات بۆ مەدرەسە من نیوەی دەو داخڵەیە داوێم ها ئەوە هێناومە بۆ پێشمەرگە دەمهەوێ بیدەم بە ئێوە!...........\nلەراستی دا من بەم دیمەنە ڕاچڵەکام‌و چوومە دەفکر ئاخۆ ئەگەر نیوەی کۆمەڵگای ئێمە وەکوو ئەم منداڵە بیری کردباوە ئێستا چی دەبوو....؟؟!!\nبرای من، خوشکی من خۆئەگەر هیچت لەدەست نایە دەتوانی لەسەر تۆرە کۆمەڵایەتیەکان‌و دەیان ڕێگای تر ٢ کەس لە دۆخ‌و خواستەکانی خۆت‌و گەلەکەت تێ بگەیێنیت ویاخود دەتوانی بە دانانی دوو پۆستی ئەلەکترۆنیکی پاڵپشتی پێشمەرگە وپارێزەرانی خاکی خۆت بی‌و پێیان بڵێی ئێمە ئێوەمان هەر لەبیرە!\nتۆ تەماشابکە کابرا هەستاوە لە ئوروپا‌و ئامریکا ژیانی خۆی بەجێ هێشتووەو هاتۆتە ناو ڕیزەکانی پێشمەرگە لە ڕۆژئاوا‌و لە باشوری کوردستان بۆ شەڕ دژی تیرۆریستانی داعش‌و بە نیشانەی پشتیوانی گەلی کورد بەداخەوە دەبێ بڵێم کۆمەڵێکی یەکجار زۆر لە لاوەکانی ئێمە هەستی نشتیمان پەروەریان بێ ڕەنگ بووە بە جۆرێک کە لەم وەزعەدا بیر لە هیچ مەترسییەکی سیاسی‌و سەربازی‌و فەرهەنگی‌و کلتوری زاڵ بەسەر گەلەکەیان دا ناکەنەوەو‌و هەست بە مەسئولیەت‌و ئەرک ناکەن کە ئەوە بەڕاستی جێگای داخە!\nبۆ دەبێ لە کاتێکدا کە پێشمەرگە جەنگاوەرەکانی وڵاتی ئێمە لە دونیا‌و جیهان ئاوازە وناوبانگ دەربکەن بۆ جوانی‌و بوێری وقارەمانەتی وە گەلانی بێگانە شانازیان پێوەبکەن،تی شێرت‌و جل‌و بەرگی پێشمەرگە وشەڕڤان وگریلای کورد لەبەر بکەن بەڵام کوردەکەی خۆمان بەتایبەتی لاوەکانمان شەرم دەکەن بڵێین ئێمە کوردین!دایکان‌و باوکانی ئێمە دەبێ دەورێکی یەکجار کاریگەریان هەبێت لەسەر پەروەردە کردنی منداڵەکانیان بۆ ئێستاو دوا ڕۆژی کوردستان چۆن منداڵانی ئێمە بناغەو ژێرخانی ئەم نشتیمانەن!زانست‌و وشیاری نەتەوەیی دوو ڕەمزی سەرکەوتنن بەسەر کەندوکۆسپەکان‌و گەیشتن بە ئاسۆی ڕزگاری.\nجاری خوێندراوه: 1333


وەزیری پەروەردە: سەرجەم پێداویستییەکان بۆ بەڕێوەچوونی تاقیکردنەوەكان ئامادە کراون\n27/5/2018 - 17:58\nتاقیکردنەوەی کۆتایی قۆناغی 12ی ئامادەیی لە ھەرێمی کوردستان دەستیپێکرد\nسەرلەبەیانیی ئەمڕۆ یەکشەممە 27/5/2018، تاقیکردنەوەی کۆتایی قۆناغی 12ی ئامادەیی لە سەرتاسەری ھەرێمی کوردستان دەستی پێ کرد.\nله‌م باره‌وه وەزیری پەروەردەی حکوومەتی ھەرێمی کوردستان ڕایدەگەیەنێت، کە دزەپێکردنی پرسیارە وزارییەکان، تەنیا دەنگۆیە و ھیچ بنەمایەکی ڕاستییان نییە، ئاماژە بۆ ئەوەش دەکات، کە تا وادەی تەواوبوونی تاقیکردنەوەکان، تەنیا 21 یەک کاتژمێر ھیڵی ئینتەرنێت دەبڕدرێت.\nپشتیوان سادق، وەزیری پەروەردەی حکوومەتی ھەرێمی کوردستان، لە پرێسکۆنفرانسێکدا ڕایگەیاند" ئەنجامدانی تاقیکردنەوەکان لە سەرجەم ناوچە جیاوازەکانی ھەرێمی کوردستان لە یەک ڕۆژدا، ھەنگاوێکی زۆر گرنگە، گوتیشی" سەرجەم پێداویستییەکان بۆ بەڕێوەچوونی پڕۆسەکە ئامادە کراون، پرسیارەکانیش بۆ ناوچەکانی دەرەوەی ھەرێمی کوردستان وەکوو خانەقین، زومار، شنگال و مەخموور بەشێوەیەکی زۆر ڕێکوپێک پلانی بۆ دانراوە.\nلەبارەی ئەگەری دزەپێکردنی پرسیارەکان پێش بەڕێوەچوونی تاقیکردنەوەکان، وەزیری پەروەردەی حکوومەتی ھەرێمی کوردستان ڕونی کردەوە، کە ئەو قسانە "تەنیا دەنگۆن و ھیچ بنەمایەکی ڕاستییان نییە"، دەشڵێت: "تەحەدا دەکەم کە یەک حاڵەتی لەو شێوەیە ڕووی دابێت، ئێمە ئامادەین تەحەمولی بەرپرسیاریەتی بکەین".\nپشتیوان سادق باسی لەوەش کرد: "ساڵی ڕابردوو 24 کەس لە ھەرێمی کوردستان یەکەم و دووەم و سێیەم بوون، سەرجەمیان لە قوتابخانە حکوومییەکان بوون و لە خێزانی ھەژار بوون، تەنانەت مامۆستای تایبەتیان نەگرتبوو، ئەمەش بەڵگەیە لەسەر ئەنجامدانی تاقیکردنەوەکان بەخاوێنی".\nوەزیری پەروەردەی حکوومەتی ھەرێمی کوردستان، جەختی لەوەش کردەوە، کە بۆ بەڕێوەچوونی تاقیکردنەوەکانی ئەمساڵ دوو ھەزار و 102 ھۆڵ بۆ 12ی ئامادەیی و 410 ھۆڵ بۆ 9ی بنەڕەتی ئامادە کراون، ھاوکات بە ھەردوو بەشی وێژەیی و زانستی 234 ھەزار و 84 قوتابی تاقیکردنەوە ئەنجام دەدەن، زیاتر لە 25 ھەزار مامۆستا سەرپەرشتیاریی بەرێوەبەردنی ھۆڵەکان و چاودێری پڕۆسەکە دەکەن.


تێكڕای سەندیكا و ڕێكخراوەكانی كوردستان ماوەی یاساییان بەسەر چووە\nبەشێكی زۆری سەندیكا و ڕێكخراو و دەستە و ئەنجوومەنی پارێزگاكان، وادەی یاسایییان تەواو بووە لە هەرێمی كوردستان و پێویستیان بە بەستنی كۆنگرە هەیە، بەڵام تا ئێستە هیچ ئاسۆیەك نییە بۆ بەستنی كۆنگرە و نوێكردنەوەی ستافەكان، سەرۆكی یەكێك لەو سەندیكایانە دەڵێت، لە ڕووی سیاسییەوە ناكۆكی هەبووە.\nلە كوردستان دەیان رێكخراو و سەندیكا هەن كە هێشتا نەبوون بە دامەزراوەی پیشەیی خۆبژێو، بۆیە زۆرینەیان پشت بە حكوومەت دەبەستن لە پارەداركرندا. ئەوەیش لە چوار ساڵی رابردوودا بەهۆی تەنگژەی دارایی كێشەی تێكەوت.\nئەحمەد گەرمیانی سەرۆكی یەكێتی مامۆستایانی كوردستان، ئاشكرای دەكات كە چەندان هۆكار هەبوون بۆ نەبەستنی كۆنگرەی مامۆستایان لەوانە هۆكاری سیاسی و ئابووری و تەناهی. گەرمیانی بۆ "وشە" گوتی، ئەگەر ڕاستەوخۆ ئێمە كۆنگرە ببەستین، بێگومان پێویستی بە لایەنی ئابووریی زۆر دەبێت و دەبێت حكوومەت دابینی بكات، بۆیە ئەنجامدانی قورسە، هەروەها لە ڕابردووشدا بەهۆی شەڕی داعش، دۆخی تەناهیی ناوچەكە تەواو نەبوو، بۆیە كۆنگرە نەكرا.\n"ناكۆكییە سیاسییەكان لە دوو ساڵی ڕابردوو كە زۆر زەق بوون، وایكرد سەندیكای مامۆستایان كە خاوەنی 72 هەزار ئەندامە نەتوانێت كۆنگرە ببەستێت، بەڵام ئەگەر هەیە لە كۆتایی ئەمساڵ بچینە كۆنگرەوە" گەرمیانی ئەمەی وەك هۆكارێكی تری دواخستنی كۆنگرە راگەیاند.\nیەكێتی مامۆستایانی كوردستان سەندیكایەكی تایبەت بە مامۆستایانە، بەڵام ئەندامبوون تێیدا بۆ مامۆستا ئارەزوومەندانەیە.\nئازاد ئەكرەم كوورەچی سكرتێری ئەنجوومەنی پارێزگای هەولێر، بۆ "وشە"ـی ڕای گەیاند، بەگوێرەی یاسای هەڵبژاردنی ئەنجوومەنی پارێزگاكان، كاتی یاسایی ئەندامانی ئەنجوومەن لە ڕۆژی دەستبەكاربوونیان تا چوار ساڵە.\nبۆیە بەگوتەی كوورەچی "بەگوێرەی یاسا ڕۆژی 23ی حوزەیرانی رابردوو، كۆتا ڕۆژی كاری ئەندامانی ئەنجوومەنی پارێزگای هەولێر بوو، بەڵام بەگوێرەی یاسای هەڵبژاردنی ساڵی 2009 ئەنجوومەن و ئەندامانی بۆیان هەیە بۆ ماوەی سێمانگ بەردەوام بن لە كارەكانیان، ئەگەر هەڵبژاردن نەكرابوو".\nئەوەیشی ئاشكرا كرد كە لە دەسەڵاتی پەرلەمانی كوردستاندایە ئەگەر هەڵبژاردن نەكرا، ئەوا هەڵدەستێت بە درێژكردنەوەی ماوەی كارەكردنی ئەنجوومەنی پارێزگاكان تا كەلێن دروست نەبێت لە رووی یاساییەوە.\nئەم لێدوانە لە كاتێكدایە پەرلەمانی كوردستان خۆیشی ماوەیی یاسایی تەواو بووە و بە دەنگدان تەمەنی خۆی بۆ وەرزێكی یاسادانان درێژ كردووەتەوە.\nئەبوبەكر هەڵەدەنی ئەندامی لیژنەی یاسایی پەرلەمانی كوردستان، بۆ "وشە"ـی ئەوەی خستە ڕوو كە پێویستە هەڵبژاردنی ئەنجوومەنی پارێزگاكان لە كاتی خۆیدا ئەنجام بدرێت و خەڵكی دەنگیان داوە بۆ چوار ساڵ نەك زیاتر.\nهەڵەدەنی ئاماژەی دا، "چەندان كۆمسیۆن و ڕێكخراو و یەكێتییەكانی تایبەت بە هاووڵاتییان و فەرمانبەران و مامۆستایان وادەی یاسایییان كۆتای هاتووە، پێویستە هەڵبژاردن ئەنجام بدەن، چونكە درێژكردنەوەی وادەی سەندیكا و ڕێكخراوەكانیش لە دەسەڵاتی پەرلەمانی كوردستان نییە، بەڵكو پێویستە خۆیان بەگوێرەی پێڕەوی ناوخۆ كاری خۆیان بەڕێ بكەن".\nلە بەرانبەردا ئەیاد كاكەیی سەرۆكی لقی هەولێری سەندیكای پارێزەران، ئاشكرای كرد كە سەندیكای پارێزەران هیچ كێشەیەكی ئابووری نییە و خاوەنی چەندان ملیار دینارە، بەڵام كۆدەنگییەك هەیە لە سەندیكا گوایە كۆنگرە نەكرێت، نازانرێت بۆ؟.\nكاكەیی بۆ "وشە" گوتی، ئێمە یەكەمین سەندیكا بووین لە دوای شەڕی ناوخۆ یەكمان گرتەوە، هیچ كێشەیەكی سیاسی و ئابووریشمان نییە، بە دەیان ملیار دینارمان هەیە لەلایەنی سیاسیش هیچ كێشەمان نییە، هەروەها بەرپرسانی ناو سەندیكا كۆمەڵێك ئیمتیاز و مووچەی بەرزیان هەیە.\n"لە یەكی تشرینی یەكەم، واتا ڕۆژێك دوای ئەنجامدانی هەڵبژاردنی پەرلەمانی كوردستان، بۆ وادەی بەستنی كۆنگرەی سەندیكای پارێزەران دیاری كراوە، بەڵام ئەمەش ئەگەرێكی لاوازە" كاكەیی وای گوت، بەڵام هۆكاری ئەو ناڕوونییەی كۆنگرەكەی ئاشكرا نەكرد.\nسەندیكای پارێزەرانی كوردستان خاوەنی 10 هەزار ئەندامە و بڕێكی بەرچاو پارە لە پارێزەران وەردەگرێ لە كاتی پێدانی مۆڵەتی پیشەیی و نوێكردنەوەی كارتی ساڵانەدا.\nبەڵام زمناكۆ عەلی مامۆستای كۆلێژی یاسا لە هەولێر، رای دەگەیەنێت كە "بە تێكڕای 28 سەندیكا و ئەنجوومەن و ڕێكخراوی پیشەیی كە ئێستە لە هەرێمی كوردستان كاران، وادەی یاسایییان تەواو بووە و پێویستیان بە كۆنگرەیە".\nزمناكۆ بۆ "وشە" گوتی، ئەگەر پێڕەوی ناوخۆ بەهەمواری دادوەرێك و دوو یاریدەدەر تێنەپەڕێت، ئەوا هیچ سەندیكایەك ناتوانێت وادەكەی خۆی درێژ بكاتەوە، هەروەها لە كاتی درێژكردنەوەی تەمەنیان، هەر لایەنێك ناڕازی بێت و داوای كۆنگرە بكات، پێویستی بە دادگا دەبێت بۆ یەكلاكردنەوەی بڕیارەكە.


ڕانیە.. دوو ڕووداوی هاتووچۆ ڕوویاندا و هاووڵاتییەك گیانی لەدەستدا - تۆڕی میدیایی خەڵک\nسێ شه‌ممه، 28 ئه‌یلول، 2021\nخەڵك- جێگری سەرۆكی یەكێتی مامۆستایانی كوردستان ڕایدەگەیەنێت، زەحمەتە پەروەردە بتوانێت چارەسەری زۆری مامۆستایان بكات لەنێو شارەكاندا. هەرچەندە وەزارەتی پەروەردە ئاماژە بۆ ئەوە دەكات، جگە لە مامۆستایانی هەمیشەیی نزیكەی 20 هەزار مامۆستای وانەبێژی هەیە، بەڵام بە بەردەوامیش پێویستی بە مامۆستا هەیە، بەڵام بەهۆی گواستنەوەیان بۆ ناو شارەكان ڕێژەی مامۆستایان لەنێو شارەكان بەراورد بە دەرەوەی شارەكان زیاترە، ئەمەش لەكاتێكدایە، بەپێی یاسای دوای 6 ساڵ لە مانەوەت لە دەرەوەی شار دەتوانی بگەڕێتەوە بۆ شوێنی نیشتەجێبوونی خۆت. عەتا ئەحمەد جێگری سەرۆكی یەكێتی مامۆستایانی كوردستان بە (خەڵك)ی ڕاگەیاند، وتنەوەی وانەكان لەلایەن مامۆستای ناپسپۆڕ كێشەیەكی گەورەی دروست كردووە، بۆ نمونەی مامۆستایانی عەرەبی پێكدێن لە دەرچوانی پەروەردەی عەرەبی و ئادابی عەرەبی شەریعە، بۆیە پێویست بوو شەریعە تایبەت بكرێن بە ووتنەوی وانەی پەروەدەی ئیسلامی. وتیشی"لە بابەتی ڕێكخستنی میلاكات، وەزارەتی پەروەردە بە درێژایی چەندین ساڵ بێ بەرنامە بووە و چەندین ساڵە بە بێ سەروبەری هێناویەتی". ئاشكراشیكرد، پێویست بوو سەرپەرشتیاری عەرەبی و پەروەردەی ئیسلامی جیاواز بێت ئەوانەی عەرەبیان خوێندووە عەرەبی بڵێنەوە ئەوانەشی شەریعەن ئایین بڵێنەوە، بەڵام ئەمە كێشەیەكە و تا ئێستا چارەسەر نەكراون، ئەمە بۆ زانستە كۆمەڵایەتییەكانیش بە هەمان شێوەیە. سەبارەت بە گواستنەوی مامۆستایان بۆ دەرەوەی شار لە ئەگەری نەبوونی بەشە وانە لەنێو شارەكان، ناوبراو ڕایگەیاند، زەحمەتە حكومەت بتوانن ئەوە بكەن، مەگەر ئەوەی ئیمتیازاتێك بدەن بە مامۆستایان و بڵێن هەركەس بچێتە دەرەوەی شار ئەوەندە هاوكاری و دەرماڵەی بۆ زیاد دەكرێت، هەرچەندە زەحمەتە بشتوانن ئەوە بكەن.\nخەڵك- جێگری فەرماندەی ئۆپەراسیۆنە هاوبەشەكان و سەرۆكی لیژنەی باڵای هەڵبژاردنەكانی عێراق ڕایدەگەیەنێت، گەیاند، بڕیاردراوە كە رۆژی 10ی (تشرینی یەكەم/10)ی 2021 و لەكاتی بەڕێوەچونی پرۆسەی هەڵبژاردنەكاندا، هاتوچۆكردن ئاسایی بێت و تەنها فڕۆكەخانەكان دادەخرێن. عەبدولئەمیر شەمەری سەرۆكی لیژنەی باڵای هەڵبژاردنەكانی عێراق لە لێدوانێكی ڕۆژنامەوانیدا ڕایگەیاند، بەڕەچاوكردنی بارودۆخی گشتی هاووڵاتیان و فەراهەمكردنی كەشێكی لەبار بۆ بەشداریكردنیان لە پڕۆسەی هەڵبژاردنەكان، بڕیاردراوە ڕۆژی 10ی مانگی داهاتوو، هاتوچۆكردن ئاسایی بێت و قەدەغەی هاتوچۆ جێبەجێ نەكرێت. وتیشی"فڕۆكەخانەكانی عێراق لە كاتژمێر 9:00ی ڕۆژی 9-10ەوە بۆ ماوەی 24 كاتژمێر بەڕووی هاتوچۆدا و بەئامانجی زیاتر دەستەبەركردنی كەشێكی ئارام و رێگریكردن لە هەركردەوەیەك دادەخرێن". بڕیارە ڕۆژی یەك شەممە 10-10-2021 هەڵبژاردنی پێشوەختەی عێراق بەڕێوەبچێت كە جیاواز لە هەڵبژاردنەكانی ڕابردوو عێراق بۆ 83 بازنە دابەشكراوە.\nخەڵك بۆ تەواوكردنی پرۆژەی ئاو لە ئاكرێ حكومەتی هەرێم بڕیاریدا بە خەرجكردنی بڕی زیاتر لە 15 ملیار دینار. فەرمانگەی میدیا و زانیاریی حكوومەتی هەرێمی كوردستان لە راگەیاندراوێكدا بڵاویكردووەتەوە، "لە پێناوی خزمەتگەیاندنی زیاتر بە تەواوی شار و شارۆچكەكانی هەرێمی كوردستان، حكوومەتی هەرێمی كوردستان بڕیاریدا بە تەرخانكردن و خەرجكردنی بڕی 15 ملیار و 104 ملیۆن و 512 هەزار و 553 دینار بۆ تەواوكردنی پڕۆژەی ئاوی ئاكرێ". ئاماژە بە ئەوەشكراوە، ئەو بڕە پارەیە بە شێوەی نەختینە و قۆناغ بە قۆناغ لەسەر بودجەی وەبەرهێنانی وەزارەتی شارەوانیی و گەشتوگوزار خەرج دەكرێت.\nخەڵك- بەڕێوەبەری سەنتەری فریاكەوتنی چەمچەماڵ ڕایدەگەیەنێت، بەیانی ئەمڕۆ سێ شەممە، لەئەنجامی ڕووداوێكی هاتوچۆدا هاووڵاتیەكی تەمەن 33 ساڵ لە سنوری ناحیەی ئاغجەلەر گیانی لەدەستدا. هەڵكەوت حەمە نەجم بەڕێوەبەری سەنتەری فریاكەوتنی چەمچەماڵ لە ڕاگەیەنراوێكدا ئاماژە بۆ ئەوە دەكات، بەیانی ئەمڕۆ سێ شەممە، بەهۆی ڕووداوێكی هاتوچۆوە لە ناحیەی ئاغجەلەر كەسێك گیانی لەدەستدا، كە پیاوێكی تەمەن 33 ساڵە و دانیشتووی قەزای كۆیەیە، دوای ڕێكارەكان تەرمەكەی ڕەوانەی پزیشكی دادی سلێمانی كرا. ئاشكراشیكرد، ئەو كەسەی گیانی لەدەستداوە، بەتەنها خۆی لەناو ئۆتۆمبێلەكەدا بووە و شۆفێری كردووە، تاوەكو ئێستاش هۆكاری سەرەكی ڕووداوەكە نازانرێت و تیمەكانی هاتوچۆ لێكۆڵینەوەیان لەوبارەیەوە دەستپێكردوە.\nخەڵك- ئیمانوێل ماكرۆن سەرۆكی فەڕەنسا لە باشووری ڕۆژئاوای شاری لیۆن سەردانی پێشانگایەكی بازرگانی كرد و لەنێو پێشانگاكەشدا پیاوێك هێلكەی تێگرت. ئاژانسی فڕانس پرێس بڵاویكردەوە، ئەو هێلكەی وەشێنراوە بەر شانی ماكرۆن كەوتووە و نەشكاوە، پیاوەكەش بەخێرایی لە شوێنەكە دوورخراوەتەوە و ماكرۆنیش وتی" هەوڵدەدات دواتر خۆی قسەی لەگەڵدا بكات". ماكرۆن لە پێشانگای بازرگانی هۆتێل و خواردنی نێودەوڵەتی كاتەرین ڕایگەیاند، ئەگەر شتێكی هەیە پێم بڵێت، ڕێگەی بدەن بێت، دواتر دەچم دەیبینم. ئەمەش لەكاتێكدایە، ماكرۆن لە ساڵی 2017 دا كاتێك كاندیدی سەرۆكایەتی بوو، لەمیانەی سەردانێكیدا بۆ پێشانگایەكی كشتوكاڵی نیشتیمانی لە پاریس، هێلكەیەك بەر سەری كەوت و هێلكەكە شكا. لەمدواییانەشدا لەكاتێكدا ماكرۆن سەرقاڵی لایەنگرەكانی بوو لە شاری ڤالێنس، پیاوێك زلەیەكی لێدا. French President Emmanuel Macron was hit with an egg while he was visiting Lyon to promote French gastronomy https://t.co/KGg8devbjn pic.twitter.com/cLUDhfXl64 — Reuters (@Reuters) September 27, 2021\nخەڵك بڕیارە ئەمرۆ مووچەی مانگی نۆی چەند شوێنێك دابەشیكرێت. بەپێی خشتەی وەزارەتی دارایی و ئابووری حكومەتی هەرێمی كوردستان، ئەمڕۆ سێشەممە 28\_9\_2021 مووچەی مانگی نۆی وەزارەتی ناوخۆ و بەڕێوەبەرایەتی ڕەگەزنامە بەبێ لێبڕین دابەشدەكرێت. چەند مانگێكە وەزارەتی دارایی و ئابووری حكومەتی هەرێمی كوردستان دەستی بە دابەشكردنی مووچە كردووە بەبێ لێبڕین.\nخەڵك- نرخی نەوت لەبازاڕەكانی جیهان بەراورد بە ڕۆژانی ڕابردوو بەرز بووەتەوە. ئاژانسەكانی جیهان بڵاویانكردەوە، نرخی نەوت بۆ ئەمڕۆ سێ شەممە، 28-9-2021، بەشێوەیەك بووە كە نرخی نەوتی برێنت بە 80 دۆلار و 12 سەنت لە بازاڕەكانی جیهان مامەڵەی پێوەكراوە. هاوكات نرخی بەرمیلێك نەوتی خاوی ئەمریكیش بە 76 دۆلار و 11 سەنت مامەڵەی پێوەكراوە.\nخەڵك وەزارەتی دەرەوەی عیراقی فیدڕاڵ، ئەمڕۆ دووشەممە 27ی ئەیلولی 2021 ڕەوانەكردنی شاندێكی كونسوڵی بۆ سنووری هاوبەشی نێوان لیتوانیا و بیلاڕوسیا ڕاگەیاند بەمەبەستی چارەسەكردنی كێشەی ئەو هاووڵاتییە عیراقییەكانەی گیرییان خواردووە. ئەحمەد سەحاف وتەبێژی وەزارەتی دەرەوەى عيراق لە جریوەیەكدا كە لەتۆڕی كۆمەڵایەتی تویتەر بڵاویكردووەتەوە ڕایگەیاند: وەزارەتی دەرەوەی فیدڕاڵ بەمەبەستی بەدەمەوەچوونی داواكاری ژمارەیەك هاووڵاتی عیراقی و باڵوێزخانەی عیراق لەپۆڵەندا، شاندێكی كونسوڵیی ڕەوانەی سنووری هاوبەشی نێوان لیتوانیا و بیلاڕوسیا كردووە بەئامانجی پێدانی پاسپۆڕت بەو هاووڵاتییانەی ئارەزووی گەڕانەوە دەكەن و هەروەها ئاگاداربوون لەڕەوشی ئەوانەشی كەمافی مانەوەیان دراوەتێ و وەرگرتنی زانیاری لەبارەی داواكارییە مرۆییەكانیان. لەسەرەتای ئەمساڵ 2021 دەیان هاووڵاتی عیراقیی لەسەر سنوورەكانی نێوان لیتوانیا و بیلاڕوسیا گیریان خواردبوو لەدەرئەنجامی پێنەدانی مافی پەنابەرێتی پێیان و چوونیان بۆ وڵاتانی یەكێتی ئەوروپا، بەوەی ئەوانە پەنابەری نایاسایی بوون، بەو هۆیەشەوە ژمارەیەكیان گیانیان لەدەستدا بەهۆی ساردی كەشوهەوا و كەمی خواردن و نەبوونی خزمەتگوزاری تەندروستی پێویست بۆیان.\nخەڵك وەزارەتی نەوتی عیراق ڕایدەگەیەنێت، لەمانگی ئابی ئەمساڵدا، 95 ملیۆن بەرمیل نەوت هەناردەكراوە و كۆی گشتی داهاتەكەشی، 6 ملیار و 500 ملیۆن دۆلار بووە. وەزارەتی نەوتی عیراق لە ڕاگەیەنراوێكدا كە ئەمڕۆ 27-9-2021، بڵاویكردەوە، مانگی ڕابردوو 95 ملیۆن بەرمیل نەوت لەڕێگەی كۆمپانیای بەبازاڕكردنی نیشتمانی نەوت "سۆمۆ"ەوە هەناردەی دەرەوەی وڵات كراوە، هەر بەرمیلێك نەوتیش بە تێكڕا بە 69.2 فرۆشراوە. عیراق لەدوای سعودیە بە دووەم گەورەترین وڵاتی هەناردەكاری نەوتی خاو لەجیهاندا دادەنرێت و بەڕێژەی لە 96% ی داهاتی ناوخۆ، پشت بە فرۆشتنی نەوت دەبەستێت، لەكاتی ئاساییدا ڕۆژانە 4 ملیۆن و 600 هەزار بەرمیل نەوت هەناردە دەكات.\nخەڵك ئەحمەد تورك، هاوسەرۆكی گەورەشارەوانی مێردین ڕایدەگەیەنێت، "توركیا دەچێتە سەردەمێكی نوێوە، باسی چارەسەریی كێشەی كورد دەكرێت، بۆ ئەوەی پرسی كورد بە شێوەیەكی ئاشتییانە چارەسەر ببێت، جەختیشی كردەوە، ئەمڕۆ بێ هەدەپە لە توركیا كەس نابێتە دەسەڵاتدار". ئەحمەد تورك، هاوسەرۆكی گەورەشارەوانی مێردین كە لە ئێستادا لە پۆستەكەی دوورخراوەتەوە و قەیوم لە جێگەی دانرا، بەشداریی لە كۆنفڕانسی بەڕێوەبەرایەتیی خۆجێی پارتی دیموكراتی گەلان (هەدەپە)دا كرد و ڕایگەیاند، "پارتەكەمان بووەتە هیوای گەلەكەمان، ئێمە بڕوامان وایە، لە سیاسەتی دیموكراتیكدا دەبینە ئەندازیاری دواڕۆژ، بێگۆمان بە سیاسەتی قەیومەكان، هەوڵ دەدەن ئێمە و گەلەكەمان لە یەكتری دووربخەنەوە". ئاماژەی بەوەشكرد، "كار و كردەوەكانی قەیوم دیارە، لەمبارەیەوە پارتەكەمان لێكۆڵینەوەی جددیی ئەنجام دەدات، هەموو كارمەندانی قەیوم، بەهۆی گەندەڵیی و بەرتیلخواردن دادگایی دەكرێن". ئەحمەد تورك لەبارەی گفتوگۆكانی چارەسەریی كێشەی كورد باسی لەوەكردووە، "توركیا دەچێتە سەردەمێكی نوێوە، باسی چارەسەریی كێشەی كورد دەكرێت، بۆ ئەوەی پرسی كورد بە شێوەیەكی ئاشتییانە چارەسەر ببێت، ئێمە هەموو كاتێك پشتگیرییمان كردووە و لەم ڕێیەدا باجی زۆرمان داوە، ئەمڕۆ هەمو كەسێك دەبینێت، بێ هەدەپە لە توركیا كەس نابێتە دەسەڵاتدار، هەر بۆ ئەوەی كێشەی كورد چارەسەر ببێت، پێویستە بەر لە هەموو شتێك هەبوونی كورد، ناسنامەكەی و زمان و ستاتۆكەی قبوڵ بكرێت".\nڕانیە.. دوو ڕووداوی هاتووچۆ ڕوویاندا و هاووڵاتییەك گیانی لەدەستدا\nلە سنووری ڕاپەڕین دوو ڕووداوی هاتووچۆ ڕوویاندا و بەهۆیەوە هاووڵاتییەك گیانی لەدەستدا.\nنەقیب عەلی عەبدوڵا وتەبێژی بەڕێوەبەرایەتی ھاتووچۆی ڕاپەڕین ڕایگەیاند: كاتژمێر 5ی ئێوارەی ئەمڕۆ 14/9/2021، لە ڕێگەی دەربەند-ڕانیە لە قوڕەگۆ دوو ڕووداوی هاتووچۆ ڕوویاندا،\nوتەبێژی بەڕێوەبەرایەتی ھاتووچۆی ڕاپەڕین ڕوونیكردەوە، ڕووداوی یەكەم لە نێوان ئۆتۆمبێلێكی جۆری تاكسی و ماتۆڕسكیلێكدا ڕوویدا و بەهۆیەوە ماتۆڕسوارەكە برینداربوو.\nوتیشی: ڕووداوی دووەم لە نێوان ئۆتۆمبێلێكی بارداهەڵگر و ئۆپڵێكدا ڕوویدا و بەهۆیەوە شۆفێری ئۆپڵەكە گیانی لەدەستدا.\nچەند نەخشەیەک کە زیاتر چاوت بە ڕووی جیهاندا دەکاتەوە\n٦ کار کە دەبێت وازی لێبهێنیت، گەر بتەوێت تەندرووست بژیت!\nبەڕێوەبەرایەتی ھاتووچۆی ڕاپەڕین\nلە ڕووداوێكی هاتووچۆدا سێ كەس بریندار بوون\nخەڵك- لە ڕووداوێكی هاتووچۆدا لە ئیدارەی گەرمیان 3 كەس بریندار بوون. بەڕێوەبەرایەتی هاتووچۆی گەرمیان لە ڕاگەیەنراوێكدا ئاماژەی بەوەكردووە، ئەمڕۆ…\nلە گەڕەكی مامۆستایان 3 ئۆتۆمبێل بەیەكدا دەدەن\nخەڵك- بەیانی ئەمڕۆ لە گەڕەكی مامۆستایان لە سلێمانی ڕووداوێكی هاتووچۆ لەنێوان 3 ئۆتۆمبێل ڕوودەدات. بەپێی زانیارییەكانی (خەڵك) بەیانی ئەمڕۆ لەسەر…\nڕووداوێكی هاتووچۆ پەردەی لەسەر تاوانێك هەڵماڵی\nخەڵك- بەشی هەواڵ بەڕێوەبەرایەتی پۆلیسی هەولێر ئاشكرای دەكات، كە بەهۆی ڕووداوێكی هاتووچۆوە چەندین جۆری مادەی هۆشبەر و دەمانچە و خواردنەوەی كحولی…\nهەولێر.. لە ڕووداوێكی هاتووچۆدا سێ كەس برینداربوون\nخەڵك وتەبێژی بەڕێوەبەرایەتی پۆلیسی هاتووچۆی پارێزگای هەولێر ڕایدەگەیەنێت، لە ڕووداوێكی هاتووچۆدا لە شەقامی 60 مەتری سێ كەس برینداربوون. مقەدەم…\nهاتووچۆی سلێمانی: لە ڕووداوێكدا 6 كەس برینداربوون\nخەڵك بەڕێوەبەرایەتی هاتووچۆی پارێزگای سلێمانی ڕایدەگەیەنێت، لە ڕووداوێكی هاتووچۆدا 6 كەس برینداربوون. بەڕێوەبەرایەتی هاتووچۆی پارێزگای سلێمانی…\nپۆلیسی ڕاپەڕین: لە ڕانیە تۆمەتبارێك دەستگیركرا\nخەڵك بەڕێوەبەرایەتی پۆلیسی ڕاپەڕین ڕایدەگەیەنێت، كەسێكیان دەستگیركردووە كە جانتا و مۆبایلی هاووڵاتیانی دزیوە و دانی بەتاوانەكەشیدا ناوە. (زیاتر…)\nزۆرێك له خانمان گله‌ی ئه‌وه‌یان له هاوسه‌ره‌كانیان هه‌یه كه وه‌ك پێویست قسه‌یان له‌گه‌ڵدا ناكه‌ن…\nئەمەی خوارەوە کۆمەڵێک کەرەستەی سەیر و سەمەرەیە کە لە کۆندا بۆ جوانکاری بەکار دەهات: ئامێری قژ وشک کردنەوە …\nپارێزگاری لە جوانی پێست بەشێکی گرنگی مانەوەیە بە گەنجی و ناسکی و ژیانێکی تەندروستیشت پێدەبەخشێت، ئەمەی خوارەوە…\nسیر یەکێکە لە بەسوودترین خواردەمەنیەکان، بەتایبەتیش بۆ دڵ و ڕێگری لە نەخۆشیەکانی دڵ، ئەمەش زانیاریەکە کە هەموومان…\nخەڵك وەزارەتی دەرەوەی عیراقی فیدڕاڵ، ئەمڕۆ دووشەممە 27ی ئەیلولی 2021 ڕەوانەكردنی شاندێكی…\nخەڵك وەزارەتی نەوتی عیراق ڕایدەگەیەنێت، لەمانگی ئابی ئەمساڵدا، 95 ملیۆن بەرمیل نەوت…\nخەڵك ئەحمەد تورك، هاوسەرۆكی گەورەشارەوانی مێردین ڕایدەگەیەنێت، “توركیا دەچێتە…\nخەڵك سەرۆك وەزیرانی عیراق ڕایدەگەیەنێت، گۆڕانكاریی ڕاستەقینە سەرەتا لە فەلسەفەی…\nئه‌رشیفه‌کان مانگێک دیاری بکه ئه‌یلول 2021 (1498) ئاب 2021 (1644) ته‌مموز 2021 (1582) حوزه‌یران 2021 (1594) ئایار 2021 (1622) نیسان 2021 (1648) ئازار 2021 (1663) شوبات 2021 (1621) كانونی دووه‌م 2021 (1358) كانونی یه‌كه‌م 2020 (61)\nلە ڕووداوێكی هاتووچۆدا چەند كەسێك بریندار بوون\n09 شوبات 2021 6.15 pm\nخەڵك- لەسەر ڕێگای گشتی غابات لە دەربەندی ڕانیە، ئۆتۆمبێلێك وەرگەڕا و بەهۆیەوە چەند كەسێك بریندار بوون.\nچەند ڕۆژێكە ژمارەیەك كۆچبەری كورد لە دوورگەیەكی یۆنان گیریان خواردووە\n20 ئاب 2021 10.14 pm\nخەڵك ماوەی دوو ڕۆژە ٣٥ كۆچبەری كورد بەھۆی لەكاركەوتنی بەلەمەكەیان لە دوورگەیەكی شاخاوی یۆنان گیریان خواردووە،…\nسەركەپكان.. گەنجێك بە هەورە بروسكە گیانی لەدەستدا\n27 نیسان 2021 10.07 pm\nخەڵك لە شارەدێی سەركەپكان گەنجێكی تەمەن 21 ساڵ لەكاتی لەوەڕاندنی ئاژەڵەكانیدا بە هەورە بروسكەوە گیانی لەدەستدا.…


ماوەیەكی زۆرە بەشێوەیەك ئاگایی و نائاگایی لەخەیاڵمدا دێت و بەدوای زاراوەیەكدا دەگەڕێم كە قۆناغێكم بەتەواوی بخاتە دەست و بۆم كورت بكاتەوە، تابەڕێكەوت لای یەكێك لەپسپۆڕەكانی بزوتنەوە ئوسولیەكان و ئیسلامی و مەسیحی و جولەكە دەستم كەوت، ئەویش ئولیڤەر روای فەرەنسیە، كە خاوەنی كتێبی (شكستی بزوتنەوە سیاسیە ئیسلامیەكان) و پسپۆڕی كاروباری ئەفغانستان و پاكستانەو مونافەسەی جیل كەیبل دەكات لە لێكۆڵینەوەی ئوسولیەت، كە ئەمڕۆ هەموو دونیای سەرقاڵكردووە بەخۆیەوە، ئەم زاراوەیە بەتەواوی تینویەتی شكاندم و روناكی خستە نێو دڵمەوە، ئەویش (جەهلی موقەدەسە – نەزانی پیرۆز) بەم شێوە لەرێگای جەهلەوە گەیشتمە ئەوەی ویستم كە زۆرجار دەڵێم: ئەتاریكی جەهل بۆ دابەزە ئێمە حەزمان لەتاریكییە\nبەڵام ئایا لەمە زیاتر جەهل باڵ دەكێشێ بەسەرماندا، كە ئێستا كێشاویەتی پێش ئەوەی لەرێگای جەهلەوە ئەوەتان بۆ شەرح بكەم و روناكیش بن لەسەر قۆناغەكە، ئەوەتان عەرزدەكەم كە تەنها بیرمەندە گەورە و راستەقینەكان دەتوانن بگەنە قۆناغی فۆڕمەلەكردنی ئەو زاراوە گەورانەی كەلەچاو تروكانێكا رێگا تاریكەكانی بۆ ڕوناك بكەنەوە، ئۆلیڤەر روا لەئاستی خۆی زیاتر گەورە و نایكەم بە هایدگەری سەردەمی نوێ، بەڵام ئەوەندە گەورەی بەسە بۆ ئەو كەتوانی بگاتە داهێنانی ئەم زاراوە ئەكتیڤ و سەركەوتووە، تەنها یەك زاراوە بەسە كەناوی ئەو بهێڵێتەوە . معلومە داهێنانی زاراوەكان دەبنە مایەی روناكردنەوەی رێگای فیكر، چونكە فیكر ناتوانێت بەرەو پێشەوە بڕوات و ڕێگا تا ڕێگا روناك بكاتەوە، بەپێی ئەوەی خۆی لەسەر ناگرێ، بەپێی كۆمەڵێ زاراوەی ورد بریتیە لەچەند بابەتێكی داڕشتن و قسەی بێ مانا، بەڵكو تەنها قسە فڕێدانێكەو هیچی تر.\nپێی دەچێ ئێستا لەم قسانەم سوابێت و بڵێن برام چیت لەبارەكەدا هەیە خاڵی بكە و پێم بڵێ‌ین ئەم جەهلی موقەدەسەی كەتۆ ئەوەندە سەرسام كردووە چیە؟\nبەڕێزان ئێوە دەزانن جەهل وشەیەكی نێگەتیڤە نەك پۆزەتیڤ، بەڵكو ئێمە چۆن دەبێت بەموقەدەس؟ ئایا ئەمە مەعقولە شتێكی خراپ و سلبی موقەدەس بێت؟ پێ دەچێ بڵێم ئەم توێژەرە گاڵتەمان پێ دەكات؟ یان استفزازمان دەكات؟ ئایا مەبەست ئەوەیە كە جەهل باشترە لەعیلم؟ پەنابەخوا، وانیە ئەم زاراوەیە پێكهاتووە لەشێوەیەكی تەواو كە بۆ ئێوە و خۆشم روناكدەكەمەوە بەم شێوەیە: ئولیڤەر روا پێی وایە عەولەمە بەپێچەوانەوەی گومانی باشی ئێمە بەرامبەری بووەمایەی هاندان و گەشەكردنی بزوتنەوە ئوسولیەكان چ لەشێوە سەلەفیەتێكی ئیسلامیدا یان لەشێوەی سەلەفیەتێكی بروتستانی ئەمریكی یان لەشێوەی سەرەفیەتی جولەكە... هتد ئەم ئوسولیەتە سەلەفیانە رۆشنبیری دنیایەی بەكۆن و تازەوە بەجۆرێك لەبت پەرستی تەماشا دەكات و پێی وایە بەندەكانی خودا لەخوا دور دەخەنەوە، بۆیە ئەوەی ئەم ئوسولیەتانە لەپێش خۆیان جیادەكەنەوە، دوژمنایەتی كردنی رۆشنبیریە بۆ؟ لەبەرئەوەی بڕوایان وایە ئەم جۆرە رۆشنبیریە هیچ شتێكی تازە بۆ دین زیاد ناكات، كەواتە هیچ سودێكی نیە، یان لەبەرئەوەی لەمپەر و گرفتە لەبەردەم بەجێهانی ئەركە ئاینیەكان كەواتە لەهەردوو حاڵەتەكەدا كات بەفیڕۆدانە، بۆیە ئەم تاوانكارە دەرئەنجام و یەكەم جار جەهل بەهایەكی ئیجای نایاب و وەردەگرێت، جەهل بەسینەماو موزیك و هەموو تیۆرە فەلسەفی و ئەدەبی و تابلۆ هونەریەكان دەبێت ئامانجی كۆتایی ئەوە بریتیە لە جەهلی موقەدەس، واتە ئەو جەهلەی كە دەمانپارێزێ لەپیسیەكانی موزارد و بیتهۆڤن و راف ئیلو و مایكل ئەنجیلو فان كوخ و فیكری ئەفلاتون و ئەرستۆ و كانت و هەموو بیرێكی نوێ. چەند جوانە ئەم جەهلە، چەند گەورە و بەرزە! هەندێ دەڵێن (خوایە زیاتر بەشمان بدەیت لەنەزانین) لەوە دەچێ بەم قسەیە پێكەنین و قاقا لێبدەن و بڵێن بەئارەزوی خۆم من گاڵتەو سوعبەت دەكەم و بەراستم نیە، بەراستی بوم بەكەسێكی سوفستائی، نەخێر بەڕێزان، زۆر بەراستمە و گەورەترین بەڵگەش لەسەر قسەكانم ئەوەیە، من خۆم بەشەخسی ماوەیەك لەتافی لاویدا ئەو جەهلە دایپۆشیبوم، بەڵێ من بەمانایی ئوسولیەكی دا سەلەفی و داخراو بووم و خەوم بەوە وە دەبینێ لەكۆمەڵگەو گونددا كۆچ بكەین و لەبیایاندا گۆشەگیر بم و تەنها و تەنها سەر شۆڕ بكەم بەسەر كتێبی خودادا تادواساتەكانی ژیانم و بەیانی و ئێوارە بیخوێنمەوە و هەتا ئەجەلم دێت و پاشان دەچمە بەهەشت بەپاكی و دور لەوەی كەبە رۆشنبیریە دنیاییە بێ ماناكان پیسبم كی َ بڕوا بەم قسەیە دەكات؟ من خۆشم جاری واهەیە خەریكە بڕوا بەم قسەیەی خۆم ناكەم ، بەڵام لەگەڵ ئەوەشدا ئەوەی بڕوا بكات یا نەیكات دەیڵێم حەقیقەتە.\nپێش ئەوەی لەسەر دەستی بونیانیەكان و میسریەكان وەك نیمەو جوبران و مازن و عەقاد و مەنفەلوتی بەتیەلەچاو پەندەكان و كچولەكان و خانمەكان، دواتریش باری رۆشنبیری فەرەنسی و ئەوروپی، بەم شێوەیە لەرۆشنبیری ئاینیەوە گواستمەوە بۆ رۆشنبیری دنیایی، و بووم بەكەسێكی تر و ئیتر بەم شێوازە و بەشێنەیی وازم هێنا لەپەروەردەی یەكەمم، لەجەهلی موقەدەس، یان بڵێی ژیان بۆمن پێكەنینی وەك جاران روگرژ و بو یەكەم نەما. لەوەدەچێ بڵێم بەڵام تۆ دنیات بردەوە و دوا رۆژ وقیامەتت دۆڕاند؟ نەخێر بەهیچ شێوەیەك وانیە، ساتە وختێك ئیمانم لێ جیانەبوەتەوە، ئەگەر وانەبوایە من تێكدەشكام، نەم دەتوانی بەرگەی ئەو فشارەبگرم، بەڵام باوەڕەكەم بەشێوەیەكی تر گۆڕاوە باوەڕێك لەناخەوە، لەجەوهەردا تاراو لەتوێكڵ و كۆت و كەلەپچە، بەراستیش باجەكەیشم بەتەواوی داوە، خوایە ئیمانم زیاتر بكەیت و ئاسۆكانیشم رونتر و فراوانتر بكەیت، بەم شێوەیە رزگارم بوو لەجەهلی موقەدەس و گەیشتمە عیلمی موقەدەس و ئیمانێكی پڕ لەنور.\n1714 جار خوێندراوه‌ته‌وه | Thursday, September 14, 2017


دەرهێنانی تاڵی سپی لە قژدا ڕێژەکەی زیاد دەکات یاخود نا؟\nزۆرکات ده‌ركه‌وتنی تاڵی سپی له قژ هۆكاری بێزاریه لای پیاوان وئافره‌تان، خه‌ڵكانێكی زۆریش پێیان وایه كه ده‌رهێنانی تاڵێكی سپی له قژ ده‌بێته هۆی زیادبوونی ڕێژه‌كه‌یی و بڵاو بونه‌وه‌ی سپیه‌كه‌ی، ئایا ئه‌مه ڕاسته؟\nئاژانسی سپۆتنیكی ڕوسی له ڕێگه‌ی پیگه‌ی بڕایت ساید ه‌وه ڕایده‌گه‌یه‌نێ ئه‌م بیروبۆچونه ته‌نها ئه‌فسانه‌و خوڕافیه، وه ده‌رهێنای تاڵی سپی هیچ كاریگه‌ری له‌سه‌ر زیادبوونی گه‌شه‌ی تاڵی سپی دیكه له قژ نابێت.\nله‌لایه‌كی تریشه‌وه ڕایده‌گه‌یه‌ننن كه كۆمه‌ڵه هۆكارێك ده‌بنه هۆی په‌یدابوونی تالی سپی یان سپی بوونی قژ له‌وانه هۆكاری بۆ ماوه‌یی كه كه‌س ناتوانێ كۆنتڕۆلی بكات ، هه‌روه‌ها كردار و چاڵاكیه‌كانی ڕۆژانه به هه‌مان شێوه ده‌بنه هۆی په‌یدابوونی قژی سپی له ته‌مه‌نێكی زوو، بۆ نموونه خۆدانه به‌ر تیكشی خۆر ڕاسته‌وخۆ به بێ هیچ پاره‌زه‌رێك و به‌كارهێنانی ده‌رمانێك.\nئه‌م بابه‌ته 235 جار خوێنراوه‌ته‌وه\nحەوت نیشانە دەریدەخات ڤیتامین (D) لە جەستەدا کەمە\nشوشتنی هەندێک خواردن زیان بە تەندروستیمان دەگەیەنێت\nكاریگەرییە مەترسیدارەكانی مۆبایل و ئایپاد لەسەر منداڵ\nئایا منداڵ لەسەر نوکی پێ بڕوات زیانی هەیە؟\nگرنگترین سودە تەندروستیەكانی سێوی سەوز\nگونجاوترین پلەی گەرمی لەژووری نوستندا\nهەموو شتێك دەربارەی كرێمی دژە خۆر\nبەم رێگا تەندروستە قژت بشۆ\nهەوای سارد كێشی مرۆڤ دادەبەزێنێت\nبەکارهێنانی کلێنس لە تەوالێتدا سودی هەیە یان زیان؟\nباینجان له چه‌ندین نه‌خۆشی مه‌ترسیدار مرۆڤ ده‌پارێزێت\nلەگرنگترین سودەکانی سیر بۆ تەندروستی\nچۆن بزانین کە شیر و ماست خراپبووەو شیاوی خواردن نین


بۆزانی: 2 هەزار و 963 كوردی ئێزدی لە چنگ داعش ڕزگار كراون\nTHU, 20 APR 2017 10:48 | KDP.info\nهەولێر-KDP.info- بەڕێوەبەری گشتیی كاروباری كوردانی ئێزدی، دوائاماری رزگاربووانی چنگی تیرۆریستانی داعش و ئەوانەی لە دەستیاندا ماون ئاشكرا دەكات و دەڵێت، ژمارەی ئەوانەی رزگار كراون، 2 هەزار و 963 كەسە و تاوەكو ئێستایش 3 هەزار و ٤٥٤ كەسی دیكەیان لە ژێر چنگدا ماون.\n(خەیری بۆزانی)، بەڕێوەبەری گشتیی كاروباری كوردانی ئێزدی لە وەزارەتی ئەوقاف و كاروباری ئایینیی حكوومەتی هەرێمی كوردستان، بە ماڵپەری فەرمیی پارتی دیموكراتی كوردستانی راگەیاند، "ژمارەی كوردانی ئێزدی لە عێراق 550 هەزار كەسە و لەوانە 360 هەزار كەسیان بە هۆی شەڕی داعشەوە ئاوارە بوونە و هەزار و 293 كەسیش شەهید بوون، جگە لەوە، بە هۆی ئەو شەڕەوە هەزار و 759 كەس باوكیان لە دەست داوە و 407 كەسیش دایكیان لە دەست داوە، هەروەها 359 كەسیش دایك و باوكیان لە دەست داوە و تاوەكو ئێستایش 220 منداڵ باوكیان لە دەست داعشدایە، كۆی گشتیی ئەوانەی بێباوك بوونە، ٢ هەزار و 745 كەسن".\n(بۆزانی) گوتیشی، ژمارەی ئەو گۆڕەبەكۆمەڵانەی لە شنگال دۆزراونەتەوە، 30 گۆڕن، جگە لە سەدان گۆڕی تاكەكەسی و، هاوكات 68 مەزار و شوێنی پیرۆزی كوردانی ئێزدی لە لایەن داعشەوە تەقێندراونەتەوە.\nبەڕێوەبەری گشتیی كاروباری كوردانی ئێزدی لە وەزارتی ئەوقاف ڕوونیشی كردەوە، داعش 6 هەزار و 417 كوردی ئێزدی رفاندبوو، لەوانە 3 هەزار و 547 كەسیان لە رەگەزی مێ بوونە و 2 هەزار و 870 كەسی دیكەیش لەرەگەزی مێ بوون.\n(خەیری بۆزانی)، دەشڵێت، ژمارەی ئەوانەی لە دەستی داعش رزگار كراون، 2 هەزار و 963 كەسە، لەوانە هەزار و ٧٠ـیان ئافرەتن و 331 كەسی دیكەیش پیاون، هەروەها 789 منداڵی ڕەگەزی مێن و 773 منداڵی دیكەیش لە رەگەزی نێرن، جگە لەوەیش تاوەكو ئێستا سێ هەزار و 454 كەسی دیكە لە دەست داعشدا ماون، كە هەزار و 688 كەسیان لە رەگەزی مێن و هەزار و 766 كەسی دیكەیش لە رەگەزی نێرن.